Η Σύρος που αξίζουμε - Ο Γιάννης Βούρος, υποψήφιος του συνδυασμού "Η ΣΥΡΟΣ ΠΟΥ ΑΞΙΖΟΥΜΕ"\nΑρχική - Πολιτική - Ο Γιάννης Βούρος, υποψήφιος του συνδυασμού «Η ΣΥΡΟΣ ΠΟΥ ΑΞΙΖΟΥΜΕ»\nΟ Γιάννης Βούρος είναι μόνιμος κάτοικος Ερμούπολης και πατέρας 3 αγοριών. Είναι απόφοιτος του Καποδιστριακού Πανεπιστήμιου Αθηνών και κάτοχος Master σε Marketing Information Systems από το Πανεπιστήμιο Cranfield της Αγγλίας. Είναι πιστοποιημένος Lead Auditor για ISO 9001 καθώς και κάτοχος πολλών πιστοποιήσεων πληροφορικής από Ελλάδα και Αμερική. Έχει εκατοντάδες ώρες διδασκαλίας στους υπολογιστές και 14 χρόνια εμπειρίας στο Marketing με εξειδίκευση στο Web Marketing στο οποίο είχε διακριθεί με το ασημένιο Βραβείο Ερμής (Ermis Awards) το 2010. Έχει εργαστεί σε πολλές θέσεις ευθύνης αλλά και εξειδίκευσης ως Marketing Manager, Business Development Manager, Marketing Analyst, Economical Administrator of Projects, Digital Marketing Manager, Web Developer/Graphic Designer, Social Media Manager και Business Consultant. Σήμερα εργάζεται στην Ανεξάρτητη Αρχή Δημοσίων Εσόδων (Α.Α.Δ.Ε) στη Σύρο.\n«Η ανανέωση και η αναγέννηση είναι η ουσία και η βασική ανάγκη της πόλης μας. Αυτή μπορεί να την προσφέρει κάποιος ο οποίος έχει το όραμα, την ζωτικότητα και την δυναμική της ηλικίας αλλά και την εμπειρία μιας ήδη επιτυχημένης θητείας. Αυτός δεν είναι άλλος από τον Γιώργο Μαραγκό τον οποίο θα στηρίξω με όλες μου τις δυνάμεις μου για να αποκτήσει η Σύρος ένα νέο πρόσωπο και τη θέση που της αξίζει στα τουριστικά δρώμενα. Η εμπειρία που έχω στο Marketing, στα νέα μέσα και στο διαδικτυακό Marketing θα είναι καταλυτική για την επιτυχία αυτού του στόχου.»


Adventure Park για Οικογενειακές Εξορμήσεις : kidsfun.gr\nΚατασκευες για Παιδια » Γονείς » Adventure Park για Οικογενειακές Εξορμήσεις\n“Δυο βήματα” από την Αθήνα, στη Μαλακάσα, το Adventure Park υπόσχεται ώρες δράσης και για όσους δεν έχουν διαρκώς την πολυτέλεια να εγκαταλείπουν τα τείχη της πόλης για περισσότερο από μία ημέρα.Το Adventure Park είναι ένας χώρος αναψυχής και διημέρευσης όπου διοργανώνονται δραστηριότητες που έχουν σχέση με τη φύση. Οι επισκέπτες επιλέγουν να «πετάξουν» από δένδρο σε δένδρο, σε ύψος μέχρι 15 μέτρων με τη χρήση ειδικού εξοπλισμού.Οι δοκιμασίες του Adventure Park είναι ”προσιτές” σε όλους , μικρούς – μεγάλους, τολμηρούς και… λιγότερο τολμηρούς, αφού πρόκειται για διαφορετικές διαδρομές με κλιμακούμενο βαθμό δυσκολίας και ύψη.\nΠέραν του ειδικού εξοπλισμού που παρέχεται, όλοι οι συμμετέχοντες περνούν από προηγούμενη υποχρεωτική εκπαίδευση και για την πλέον εύκολη διαδρομή.Δεν χρειάζεται να είστε γυμνασμένοι, ειδήμονες της αναρρίχησης, ή λάτρεις των extreme sports , αφού οι διαδρομές του είναι για όλους, αρκεί να ακολουθήσετε τις οδηγίες που σας δίνει το προσωπικό μας κατά την υποχρεωτική εκπαίδευση και τον κανονισμό ασφαλείας και λειτουργίας.Το Adventure park αποτελεί μια νέα δραστηριότητα που γνωρίζει παγκόσμια επιτυχία. Ανταποκρίνεται σε ένα τρόπο ζωής με έντονη ψυχαγωγία και σε μία τάση επιστροφής στη φύση δίνοντας παράλληλα έμφαση στην περιβαλλοντολογική μας εκπαίδευση και δράση.\nΣΚΙΟΥΡΑΚΙΑ 3-7 ΕΤΩΝ\nΤα μικρά μας ‘Σκιουράκια’ (3-7 ετών) στο Adventure Park θα μάθουν μια καινούρια γλώσσα … τα σκιουρίστικα και θα εκπλήξουν τους γονείς τους με τις ικανότητες και τη φαντασία τους…! Φορώντας τον ειδικό εξοπλισμό ασφαλείας «πετάμε» από δέντρο σε δέντρο με χίλιες δυο δοκιμασίες!\nΑΛΕΠΟΥΔΕΣ 7-11 ΕΤΩΝ\nΟι αρχάριοι- ή όσοι αισθάνονται έτσι- θα πρέπει να ξεκινήσουν από τις ‘Αλεπούδες’. Η πίστα απευθύνεται σε παιδιά από 7 και πάνω και ύψος τουλάχιστον 1,25. Οι έξι αυτές διαδρομές είναι οι περισσότερο εύκολες και κατάλληλες κυρίως για παιδιά. Αν τα Αλεπουδάκια σας, έχουν συνηθίσει στις… εύκολες τούμπες των ηλεκτρονικών παιχνιδιών, έχουν μπροστά τους περίπου 3 ώρες για να κατανοήσουν πόσο δύσκολα οι super ήρωες… ”βγάζουν το ψωμί τους”.\nΛΥΚΟΙ 11-14 ΕΤΩΝ\nΟι επόμενες σε κλάση δυσκολίας πίστες είναι οι ‘Λύκοι’. Εδώ θα βρείτε αρκετή αδρεναλίνη και θα αναθεωρήσετε όσα πιστεύατε για τον εαυτό σας. Σε ύψη που κυμαίνονται από 4 έως 10 μέτρα, μικροί από 11 ετών και πάνω (άνω του 1,45 ύψους) και μεγάλοι δίνουν ραντεβού από πλατφόρμα σε πλατφόρμα. Οι διαδρομές είναι κατάλληλες και για οικογένειες, αφού υπάρχουν διαφορετικές διαστάσεις εξοπλισμών που δεν εξαιρούν τους τολμηρότερους από τους νεαρούς.\nΑΕΤΟΙ 14 + ΕΤΩΝ\nΣτους ‘Αετούς’ τα πράγματα δυσκολεύουν. Οι διαδρομές αυτές απευθύνονται σε τολμηρούς που θέλουν να ανακαλύψουν τα όρια και τις δυνατότητές τους. Αρκετά από τα περάσματα του ‘Αετού’ χρειάζονται επιδεξιότητα, αρμονία κινήσεων και ισορροπία, καθώς και τόλμη , αφού όλη η δραστηριότητα εξελίσσεται σε ύψος 15 περίπου μέτρων. Απαραίτητη προϋπόθεση να είστε πιο ψηλοί από 1,60 και τουλάχιστον 14 ετών.\nΑφού ολοκληρώσετε τις δραστηριότητες των αθώων ζώων του δάσους μην παραλείψετε να περάσετε από τον ‘τρομακτικό’ ιστό της ΑΡΑΧΝΗΣ. Ανάμεσα από λάστιχα, συρματόσχοινα σχοινιά και πολλές – πολλές ‘αράχνες’ θα πρέπει να βρείτε την έξοδο πριν μπλεχτείτε στα δίχτυα της «μαμάς ταραντούλας»!\nΛαμπεροί προσκεκλημένοι στο Allou! Fun Park


BasketA2: «Ο Εθνικός έχει αρχίσει να ενοχλεί»\nΆμεση ήταν η απάντηση του Εθνικού στην ανακοίνωση που εξέδωσε ο Ηρακλής μιλώντας και για τους... σκοπούς των όσων ανέφερε η ανακοίνωση του «γηραιού».\nΗ ανακοίνωση των Πειραιωτών σημειώνει: «Είναι προφανές ότι ο Εθνικός ενοχλεί... Κάποιοι τον είχαν ξεγραμμένο, δεν τον υπολόγιζαν καν. Παρ' όλα αυτά, μετράει πέντε συνεχόμενες νίκες, έχει ρεκόρ 9-2, το τρίτο καλύτερο στην Α2. Εστω κι αν έχει το έκτο μπάτζετ στην κατηγορία, έστω κι αν δεν διαθέτει δικό του γήπεδο και - ευτυχώς - φιλοξενείται με αγάπη και ζεστασιά στην Καλλιθέα.\n'Οχι δεν είναι άλλα λόγια να αγαπιόμαστε. Είναι η πραγματική απάντησή μας στον Ηρακλή και σε κάποιους άλλους που αλλιώς τα περίμεναν. 'Εχουμε μάτια και βλέπουμε τι γίνεται, έχουμε αυτιά και ακούμε. Αλλά δεν θα είναι καθόλου εύκολο να μας ρίξουν στο καναβάτσο.\nΤην πεντακάθαρη νίκη μας στο παρκέ δεν επετρέπουμε να την αμφισβητήσει κανείς. 'Αλλωστε δεν μπορούμε να γνωρίζουμε τους σκοπούς που εξυπηρετεί ο ιστορικός Γηραιός, αν έβγαλε την ανακοίνωση για να πουλήσει εκδούλευση στους πλούσιους της κατηγορίας ή για να κερδίσει κάτι από τα επόμενα ματς.\nΤίποτα από τα δύο όμως δεν ταιριάζει στον Ηρακλή που εμείς μάθαμε τις προηγούμενες δεκαετίες και καμία σχέση δεν έχει με ό,τι βλέπουμε τώρα στα γήπεδα της Ελλάδας. Εμείς γνωρίζαμε τον Ηρακλή που σέβεται τον αντίπαλο και αναγνωρίζει τις ήττες του. 'Οπως κάναμε εμείς τον περασμένο Σεπτέμβρη, όταν χάσαμε στην έδρα μας στο ματς Κυπέλλου και δώσαμε συγχαρητήρια στον αντίπαλο. Δηλαδή τον Ηρακλή.\nΚαι κάτι άλλο, με αποδέκτες λίγους. 'Οποιος σκάβει λάκκους, να έχει στο νου του ότι μπορεί να πέσει ο ίδιος μέσα...».\nby A2 Basket στις Ιανουαρίου 09, 2016\nTags 12η Αγωνιστική, 2015/16, Εθνικός


@Ανδρέας Καπανδρέου : Στο ενυδρείο [ποίημα και τραγούδι]\nΣτο ενυδρείο [ποίημα και τραγούδι]\nPhotographer Phoebe Rudomino\nΤα ψάρια στο ενυδρείο ζουν ευτυχισμένα\nσύμπαν τους είναι το γυαλί, που τα έχουνε κλεισμένα.\nΤρώνε όταν μια ανώτερη δύναμη, θυμηθεί να τα ταΐσει\nκι αν μείνουν νηστικά, κάποιο απ’ αυτά, θα κανιβαλίσει.\nΤο ενυδρείο έχει πια θολώσει\nγι’ αυτό κανείς δεν νοιάζεται\nτι γίνεται εκεί μέσα\nούτε που φαντάζεται!\nΟλόκληρο το σύμπαν μας είναι ένα ενυδρείο.\nΝοιώθουμε άνετα σ’ αυτό, μας είναι πια οικείο.\nΤον κανιβαλισμό τον έχουμε στο αίμα\nζούμε κι ονειρευόμαστε μέσα σε ένα ψέμα.\nκαι τι υπάρχει εκεί έξω\nούτε που φαντάζεται.\nΕσύ μικρή γοργόνα, το ξέρω ασφυκτιάς\nμα έξω απ’ τα νερά σου μέχρι θανάτου σπαρταράς.\nΚι εγώ θα ζω για πάντα εδώ\nκολλημένος στου βούρκου τον βρωμερό βυθό\nκαι τι υπάρχει εκεί έξω ποτέ μου δεν θα δω.\n(Από την ποιητική συλλογή Το τέλος της Χιονάτης.\nΔημοσιεύτηκε επίσης στην ανθολογία Poem [e-book], εκδόσεις Συμπαντικές Διαδρομές, 2016. Στην ίδια ανθολογία δημοσιεύτηκαν τα ποιήματα: Νεοέλληνας, Στο Ενυδρείο, Ερωτικό και Το ματ που ονειρεύτηκα)\nΜουσικη και τραγούδι Ανδρέας Παπαδόπουλος:\nΕτικέτες Ανδρέας Καπανδρέου, Ανδρέας Παπαδόπουλος, Ποίηση, Τραγούδι\nΕρωτικό [ποίημα και τραγούδι]\nΚι όμως επέζησα… της Λιλής Χελιώτη [πρόταση στο Bo...\nΠαρουσίαση του βιβλίου "Ο Μυστικός σύντροφος του Ρ...\nΟ Γενικός Γραμματεύς, θεατρικό του Ηλία Καπετανάκη\nΗ παράξενη υπόθεση του Δόκτωρ Τζέκιλ και του Κύριο...\nPoem: μια ηλεκτρονική ποιητική συλλογή από τις Συμ...


Καράμπουλας: «Εύκολα ή δύσκολα ο Ιωνικός θα βρεθεί στην Α1» (vid) - Basketworld.net\nBasketworld.net > News > Α1 > ΙΩΝΙΚΟΣ ΝΙΚΑΙΑΣ > Καράμπουλας: «Εύκολα ή δύσκολα ο Ιωνικός θα βρεθεί στην Α1» (vid)\nΟ Ιωνικός εγκαινίασε έναν καινούργιο τρόπο επικοινωνίας με τους φίλους της ομάδας, μέσα από μία σειρά συνεντεύξεων και όχι μόνο.\nΌπως αναφέρει ο σύλλογος της Νίκαιας: «Ο Βαγγέλης Καράμπουλας εγκαινιάζει ένα καινούριο τρόπο επικοινωνίας με τον κόσμο, μέσα από μια σειρά συνεντεύξεων, παρουσιάσεων και… προκλήσεων που θα σας βοηθήσουν να γνωρίσετε καλύτερα τους πρωταγωνιστές στην προσπάθεια του Ιωνικού Νίκαιας Affidea να επιστρέψει στην Α1. “Ξεναγός” μας σ’ αυτό το οπτικό ταξίδι, η Χριστίνα Βραχάλη…».\nΟ Βαγγέλης Καράμπουλας μίλησε για την προσπάθεια που γίνεται στο Ιωνικό με στόχο την άνοδο στη Basket League, αλλά και την πίεση που υπάρχει λόγω της ιστορίας του συλλόγου.\n«Σίγουρα υπάρχει μεγαλύτερη πίεση όταν παίζεις σε μια ιστορική ομάδα. Ειδικά τώρα που ο κόσμος βλέπει ότι η ομάδα έχει δυναμώσει σε όλα τα επίπεδα κι είναι ορατό το ενδεχόμενο της Α1. Πιστεύει ακόμα μια πολύ, έρχεται στα εκτός έδρας, ακόμα και στα φιλικά. Αυτό πραγματικά δεν το έχω ξαναδεί. Ο κόσμος δίνει ώθηση στον παίκτη, σου δίνει κίνητρο. Δεν μπορείς να βλέπεις 100 άτομα στην Καρδίτσα και να λες “και να χάσουμε, θα πάρουμε το επόμενο ματς”. Νιώθεις ένα χρέος απέναντί τους, αλλά και απέναντι στην ιστορία της ομάδας. Ο Ιωνικός είναι τόσο κοντά στην Α1, μετά από τόσα πολλά χρόνια».\nΟ 37χρονος άσος στάθηκε στην προσφορά του προέδρου του Ιωνικού, Βαγγέλη Τσάπα, τονίζοντας:\n«Είναι να βρεθούν κάποιοι… τρελοί σαν τον Τσάπα, με όραμα και να φτιάξουν μια φοβερή ομάδα. Δεν πήρε μόνος του ο Καράμπουλας τον Φάρο και τον πήγε στην Α1. Είχε τον Σκορδίλη, τον Παπαμακάριο, τον Μπατή, είχε παίκτες δίπλα του.\nΑυτό το παρεάκι το δημιούργησε ξανά σε διαφορετική ομάδα ο Τσάπας. Το τι συμβαίνει στο μυαλό του δεν το καταλαβαίνει κανείς, αν δεν τον ζήσει. Δεν είναι ο πρόεδρος με την έννοια του προέδρου που κυριαρχεί σε όλα τα αθλήματα. Προσπαθεί να σε κάνει φίλο, όχι για να κερδίσει κάτι, αλλά γιατί πιστεύει ότι έτσι δημιουργείται η οικογένεια, οι ομάδες, μέσα από τη συνεννόηση κι όχι μέσα από την τιμωρία. Τέσσερα χρόνια είμαι μαζί του, έχουν γίνει τόσα, και δεν έχει τιμωρήσει ποτέ κανέναν για το παραμικρό. Θα μου πεις “καλό είναι αυτό;”. Προφανώς, είναι καλό, γιατί πετυχαίνει και παίρνει από τον καθένα αυτό που χρειάζεται».\nΓια την άνοδο στη Basket League: «Είναι στο χέρι μας. Εύκολα ή δύσκολα θα το καταφέρουμε. Αυτό που ονειρεύομαι είναι να παίξω στην Α1. Να μάθουμε από τα λάθη των άλλων. Θα έχει πολύ κόσμο στην Α1, έχει μεγάλη ιστορία ο Ιωνικός, τέτοιες ομάδες τις χρειάζεται η μεγάλη κατηγορία».\nΔείτε το βίντεο που ετοίμασε ο Ιωνικός:


Τούρτα με brownies για τα 25\n25 !!!! 25 συναπτά έτη. Ουαου .... Πως περνάει ο καιρός ! Σαν χθες μου φαίνεται, που είχαν έρθει οι φιλενάδες μου να με ντύσουν νυφούλα... Σαν χθες μου φαίνεται, που είχαν μαζευτεί οι συγγενείς για να με ξεπροβοδίσουν απο το πατρικό σπίτι ... Σαν χθες μου φαίνεται, που ξεκινήσαμε με τον άντρα της ζωής μου την κοινή μας πορεία.\nΜια πορεία που άλλοτε ήταν εύκολη και άλλοτε δύσκολη. Με χαρές, λύπες, συγκινήσεις, άγχοι, στεναχώριες, καυγάδες, με στιγμές χαρούμενες, τρυφερές, ευτυχισμένες. 25 χρόνια, με εναν άθρωπο που είναι πάντα δίπλα μου. Μου συμπαραστέκεται. Με υποστηρίζει. Με φροντίζει. Αλλά το πιο σημαντικό με καταλαβαίνει! Ενας υπέροχος πατέρας και σύζυγος. Δεν θα πω ψέματα ότι όλα αυτά τα χρόνια ήταν ρόδινα, όμως ότι εμπόδιο βρέθηκε στο διάβα μας, μαζί το προσπεράσαμε. Ελπίζω να τα καταφέρουμε το ίδιο καλά και τα επόμενα χρόνια.\n25 χρόνια λοιπόν συμπληρώσαμε παντρεμένοι προχθές και δεν θα μπορούσα να μην ετοιμάσω μια τούρτα για να το γιορτάσουμε. Τούρτα που είχε δύο στρώσεις απο brownies, με γκανάς (την λατρεύω) ενδιάμεσα . Οσο για την διακόσμηση, αυτή τη φορά εχουμε ζαχαρόπαστα !\n1/4 κ.γ. βανίλια (υγρή)\n1 kg ζάχαρη άχνη\n140 γρ γκυκόζη\n1 κ.γ. βανίλια (υγρή)\nΠροθερμαίνουμε το φούρνο στους 200 β.\nΣε ένα μπωλ κοσκινίζουμε το αλεύρι. Το αφήνουμε στην άκρη.\nΣε μπαιν-μαρί λιώνουμε την κουβερτούρα με το βούτυρο. Προσέχουμε να είναι χαμηλή η θερμοκρασία της εστίας μας και ανακατεύουμε με σπάτουλα ανα διαστήματα για να βοηθήσουμε το λιώσιμο.\nΠαράλληλα, στο μπωλ του μίξερ μας χτυπάμε τα αυγά με τη ζάχαρη στη δυνατή ταχύτητα ώστε να αφρατέψουν.\nΟταν είναι έτοιμα, ρίχνουμε την κουβερτούρα στο μίγμα με τα αυγά και ανακατεύουμε απαλά να ομογενοποιηθούν.\nΠροσθέτουμε στο μίγμα αυτό το αλεύρι κουταλιά κουταλιά. Ανακατεύουμε μεχρι να ενσωματωθεί το αλεύρι στο μίγμα.\nΒουτυρώνουμε και αλευρώνουμε δύο φόρμες 20 εκ και αδειάζουμε σε κάθε φόρμα απο μισό μίγμα.\nΨήνουμε στους 180 β. για περίπου 20 λεπτά.\nΒγάζουμε απο το φούρνο, αφήνουμε να κρυώσουν για 5 λεπτά. Ξεφορμάρουμε και αφήνουμε να κρυώσουν τελείως.\nΠροσθέτουμε την βανίλια και ανακατεύουμε.\nΑφήνουμε στην άκρη ώστε να σφίξει λίγο για να μπορουμε να την διαχειριστούμε.\nΣε ένα ταψάκι βάζουμε την μισή ποσότητα απο την άχνη, κάνουμε μια λακούβα στο κέντρο και κρατάμε στην άκρη την υπόλοιπη.\nΣε μπαιν-μαρί σε χαμηλή φωτιά, βάζουμε τη ζελατίνη και το νερό. Ανακατεύουμε να λιώσει η ζελατίνη.\nΣυνεχίζοντας το ανακάτεμα, προσθέτουμε τη γλυκόζη, το βουτυρο, τη γλυκερίνη και την βανίλια.\nΟταν ομογενοποιηθεί το μίγμα, το ρίχνουμε στην άχνη που έχουμε κάνει τη λακουβίτσα.\nΜε μια σπάτουλα, ανακατεύουμε σιγά σιγά ενσωματώνοντας την άχνη στο μίγμα.\nΜεταφέρουμε τη ζαχαρόπαστα στον πάγκο μας και ζυμώνουμε προσθέτοντας άχνη απο αυτή που έχουμε κρατήσει στην άκρη, μέχρι να έχουμε μια ζαχαρόπαστα ελαστική που να μην κολλάει. Η ποσότητα της άχνης που τελικά θα χρησιμοποιήσετε εξαρταται απο πολλούς παράγοντες και κυρίως απο τη θερμοκρασία του χώρου και την υγρασία. Εγώ έβαλα γύρω στα 900 γρ.\nΟταν η ζαχαρόπαστα είναι ετοιμη, την τυλίγετε πολύ καλά με μεμβράνη και την αφήνετε στην άκρη μέχρι να την χρησιμοποιήσετε !\nΠαίρνουμε τα brownies και ισιώνουμε με μαχαίρι κόβοντας τυχόν βουναλάκια στο επάνω μέρος.\nΤοποθετούμε σε βάση τον ένα πάτο.\nΑπλώνουμε τη μισή ganache.\nΤοποθετούμε απο πάνω τον δεύτερο πάτο.\nΚαλύπτουμε το επάνω μέρος και τα πλαϊνά με την υπόλοιπη ganache προσέχοντας να είναι όσο πιο λεία γίνεται ώστε να μπορέσει να απλωθεί η ζαχαρόπαστα σωστά.\nΒάζουμε στο ψυγείο για 10 λεπτά ώστε να σταθεροποιηθεί η τούρτα μας.\nΑνοίγουμε την ζαχαρόπαστα σε στρογγυλό φύλλο και καλύπτουμε την τούρτα μας.\nΑν θέλετε να φτιάξετε σχεδιάκια να διακοσμήσετε την τούρτα κρατήστε λίγη απο τη ζαχαρόπαστα και χρωματίστε την με χρώματα ζαχαροπλαστικής σε πάστα. Ανοίξτε τη χρωματισμένη ζαχαρόπαστα σε φύλλο και κόψτε σχεδιάκια με κουπ πατ.\nΓια περισσότερες λεπτομέρειες σε σχέση με την ζαχαρόπαστα επισκεφθείτε το blog της Νικης απο όπου είναι και η συνταγή για τη ζαχαρόπαστα.


umap.gr, Ελληνικό χαρτογραφικό portal | Techblog.gr\numap.gr, Ελληνικό χαρτογραφικό portal\nΔευτέρα, 26/07/2010 · Αλέξανδρος Παππάς Internet\n– UMap banner Basic, το οποίο περιλαμβάνει καταχώρηση και προβολή ονόματος /επωνυμίας, διεύθυνσης, τηλεφώνου, μίας χαρακτηριστικής φωτογραφίας και πέντε λέξεων – κλειδιών.\n– UMap banner Silver, το οποίο επιπρόσθετα περιλαμβάνει Url, έως και πέντε φωτογραφίες, μικρό επεξηγηματικό κείμενο, και προβολή στο χάρτη με logo της επιλογής του πελάτη (αντί του απλού χαρτογραφικού συμβόλου).\n– UMap banner Gold, το οποίο επιπρόσθετα περιλαμβάνει έως και 10 φωτογραφίες, και τη δυνατότητα δεικτοδότησης στην καταχώρηση μέσω Url της μορφής https://www.umap.gr/.\n– UMap Partner, για πολλαπλές και επώνυμες καταχωρήσεις κάτω από την ίδια ταυτότητα (brand), όπως για παράδειγμα αλυσίδες καταστημάτων, σημεία πώλησης (π.χ. ATM, πρατήρια), αγγελίες για ακίνητα, κλπ. Οι καταχωρήσεις εντάσσονται σε μια νέα κατηγορία η οποία εμφανίζεται στην ενότητα «Umap Partners» με το λογότυπό του πελάτη. Οι πληροφορίες για κάθε καταχώρηση εμφανίζονται στο χάρτη με τη μορφή των Umap Silver ή Gold Banners (κατ΄ επιλογή).\nΤέλειο! 🙂 δεν μπόρεσα όμως να ζουμάρω στο χάρτη με το smartphone μου (palm pre+). Με το browser του android πως δείχνει;;\nΔεν μπόρεσα να ελέγξω τους δρόμους σε κοντινό ζουμ για την ακρίβειά τους αλλά οι χάρτες είναι τουλάχιστον περασμένης 10ετίας και περισσότερο. Η Αττική Οδός είναι ακόμα στα χώματα, το Αεροδρόμιο Ελ. Βενιζέλος ένα απέραντο χωράφι.. Επιπλέον η γραμμή του Προαστιακού για Κιάτο ακολουθεί ακόμα την παλιά χάραξη, ένα τεράστιο φράγμα στον Νομό Ρεθύμνης δεν υπάρχει καθόλου.\nΩστόσο για Ελληνικό χαρτογραφικό site (και μάλιστα σε beta) είναι πολύ καλή η προσπάθεια και αξίζει την στήριξη όλων μας για να γίνει καλύτερο και να διορθωθούν τα βρεφικά προβλήματα.\nΠολύ καλή ήταν η ταύτιση των δρόμων με την εικόνα του χάρτη. Λίγο περισσότερο που έψαξα βρήκα και άλλες λεπτομέρειες που δείχνουν ότι έχουν δουλέψει αρκετά στην υποδομή και το δέσιμο του site.\nChris, στο XPERIA X10 (Android 1.6) με τον μαμά browser ζουμάρει κανονικά.\nΜε Iphone δεν ανοιγει την σελιδα ουτε με safari ουτε με Opera:(((\nΜε Ν900 δουλευει κανονικα και το ζουμ μια χαρα(με τον default broswer)\nThanks παιδιά για τις απαντήσεις. Θα ξαναπροσπαθήσω με το webOS 2.0. τον Οκτώβριο. ΥΓ: Από ποιο μέρος της Κρήτης είσαι Κώστα;;


Lego Friends: Emma's Art Studio 41365\nΚομμάτια 235 ΗΛΙΚΙΑ: 6+\nLego Friends: Emma's Art Studio 41365. Κατευθύνσου προς το δάσος μαζί με την LEGO® Friends Μία για μια περιπέτεια στη φύση. Από τον ξύλινο πύργο-παρατηρητήριο, βοήθησε την Μία να χρησιμοποιήσει τα κιάλια της για να ψάξει για ζώα. Κοίτα, ένας βάτραχος. Τι βλέπει εκείνη; Ένα αρκουδάκι προσπαθεί να φτάσει μια κυψέλη ψηλά στα δέντρα! Βοήθησε την Μία να κατεβάσει την κυψέλη για να φάει η αρκούδα το μέλι που της αναλογεί, και μετά τρέξε κατά μήκος της γέφυρας με το απίθανο ηλεκτρικό σκέιτμπορντ χρησιμοποιώντας το τηλεχειριστήριο για ακόμα περισσότερη εξερεύνηση της φύσης


Γλύτωσε από την πτώχευση η Blue Air - Λειτουργεί με καθεστώς προστασίας\nΑρχική Κύπρος Κοινωνία Γλύτωσε από την πτώχευση η Blue Air – Λειτουργεί με καθεστώς προστασίας\nΓλύτωσε από την πτώχευση η Blue Air – Λειτουργεί με καθεστώς προστασίας\nJuly 8, 2020 - 8:42 am\nΜε απόφαση Δικαστηρίου της Ρουμανίας η αεροπορική εταιρεία Blue Air εξασφάλισε για τους επόμενους 18 μήνες, τουλάχιστο, καθεστώς προστασίας από πτώχευση.\nH Blue Air, η οποία διατηρεί βάση και στην Κύπρo αιτήθηκε την προστασία λόγω των πιέσεων από πιστωτές της που θα μπορούσαν, ιδιαίτερα μετά και την κρίση του Covid-19, να οδηγήσουν σε πολύ δυσμενή αποτελέσματα. Από τον Μάρτιο έως τον Ιούνιο, τα έσοδα της Blue Air μειώθηκαν περισσότερο από €100 εκατ.\nΟπως αναφέρει ο Φιλελευθερος, το καθεστώς που εξασφάλισε η Blue Air, της επιτρέπει να συνεχίσει τις δραστηριότητές της και να εξασφαλίζει για τους επόμενους 18 μήνες έσοδα, χωρίς να χρειάζεται να επιστρέψει καθυστερημένες οφειλές στους πιστωτές ή να επιστρέψει ναύλα κ.τ.λ. στους επιβάτες της.\nΣτην Κύπρο,σύμφωνα με το ρεπορτάζ, η Blue Air είχε ήδη προχωρήσει σε διευθετήσεις σταδιακής αποπληρωμής οφειλών με τους δύο κύριους συνεργάτες προς τους οποίους συσσωρεύτηκαν κάποιες οφειλές. Οι διευθετήσεις αυτές έχουν λειτουργήσει μέχρι τώρα χωρίς ιδιαίτερα προβλήματα.\nΜε την καθήλωση του στόλου της λόγω του Covid-19, η Blue Air ενέταξε σε προγράμματα το 90% του προσωπικού της. Ξεκίνησε να πετά εκ νέου σταδιακά τον Ιούνιο σε ελάχιστους προορισμούς, μεταξύ των οποίων και η Κύπρος, ενώ πετά περίπου στους μισούς από τους 100 προορισμούς που πετούσε πριν την κρίση. Μεταξύ αυτών επαναλειτούργησε και τη βάση στην Κύπρο με σύνδεση, πέραν της Ρουμανίας με Αθήνα και Θεσσαλονίκη.


Εκλογή Καθηγητή στο Τμήμα Αρχειονομίας, Βιβλιοθηκονομίας και Μουσειολογίας, στο γνωστικό αντικείμενο «Πληροφοριακά Συστήματα Βιβλιοθηκών και Αρχείων». - PDF ΔΩΡΕΑΝ Λήψη\nDownload "Εκλογή Καθηγητή στο Τμήμα Αρχειονομίας, Βιβλιοθηκονομίας και Μουσειολογίας, στο γνωστικό αντικείμενο «Πληροφοριακά Συστήματα Βιβλιοθηκών και Αρχείων»."\n1 Εκλογή Καθηγητή στο Τμήμα Αρχειονομίας, Βιβλιοθηκονομίας και Μουσειολογίας, στο γνωστικό αντικείμενο «Πληροφοριακά Συστήματα Βιβλιοθηκών και Αρχείων». Με την υπ αριθμ. υπ αριθμ. ΣΕΠΠ/1671/ Πράξη του Κοσμήτορος της Σχολής της Επιστήμης της Πληροφορίας και Πληροφορικής Καθηγητή Σαράντου Καπιδάκη, συγκροτήθηκε η Επιτροπή Επιλογής και Εξέλιξης Καθηγητών (Ε.Ε.Ε.Κ.) για την εκλογή Καθηγητή στο Τμήμα Αρχειονομίας, Βιβλιοθηκονομίας και Μουσειολογίας, στο γνωστικό αντικείμενο «Πληροφοριακά Συστήματα Βιβλιοθηκών και Αρχείων». Την Επιτροπή αποτελούν οι: ΤΑΚΤΙΚΑ ΜΕΛΗ 1. ΚΑΠΙΔΑΚΗΣ ΣΑΡΑΝΤΟΣ, Καθηγητής, Τμήμα Αρχειονομίας- Βιβλιοθηκονομίας & Μουσειολογίας, Ιόνιο Πανεπιστήμιο. Το γνωστικό αντικείμενο με βάση το ΦΕΚ διορισμού είναι «Πληροφορική με Έμφαση στην Ηλεκτρονική Δημοσίευση και τις Ψηφιακές Βιβλιοθήκες» (ΦΕΚ 258/ , Τ. Γ ). Η συνάφεια τόσο του γνωστικού αντικειμένου, όσο και του ερευνητικού έργου του κ. Καπιδάκη με το αντικείμενο της υπό πλήρωση θέσης είναι άμεση, αφού οι Ψηφιακές Βιβλιοθήκες είναι μέρος του πεδίου των Πληροφοριακών Συστημάτων και ειδική περίπτωση των Πληροφοριακών Συστημάτων των Βιβλιοθηκών και Αρχείων, αφού οι Βιβλιοθήκες και τα Αρχεία αναπτύσσουν Ψηφιακές Βιβλιοθήκες. URL: 2. ΚΩΝΣΤΑΝΤΟΠΟΥΛΟΣ ΠΑΝΑΓΙΩΤΗΣ, Καθηγητής, Τμήμα Πληροφορικής, Οικονομικό Πανεπιστήμιο Αθηνών. Το γνωστικό αντικείμενο με βάση το ΦΕΚ διορισμού είναι «Πληροφοριακά Συστήματα, Συστήματα Στήριξης Αποφάσεων & Επιχειρησιακή Έρευνα» (ΦΕΚ Μετ/σης 290/ τ.ν.π.δ.δ.). Η συνάφεια του ερευνητικού έργου του κ. Κωνσταντόπουλου με το αντικείμενο της υπό πλήρωση θέσης έγκειται αφενός στο γεγονός ότι το γνωστικό αντικείμενο των Πληροφοριακών Συστημάτων Βιβλιοθηκών και Αρχείων αποτελεί υποκατηγορία του αντικειμένου των Πληροφοριακών Συστημάτων (συνάφεια βάση ΦΕΚ) και αφετέρου από το γεγονός ότι μεγάλο μέρος του ερευνητικού έργου του κ. Κωνσταντόπουλου σχετίζεται με την ανάπτυξη και διαχείριση πληροφοριακών συστημάτων πολιτισμικών οργανισμών. Παράλληλα ο κ. Κωνσταντόπουλος έχει πλούσιο ερευνητικό έργο σε θέματα ψηφιακής επιμέλειας και εννοιολογικής μοντελοποίησης, ολοκλήρωσης δεδομένων και μεταδεδομένων με συστήματα διαμεσολάβησης που αξιοποιούν οντολογίες και συστήματα οργάνωσης γνώσης. URL: 3. ΝΙΚΟΛΑΪΔΗ ΜΑΡΙΑ, Καθηγήτρια, Τμήμα Πληροφορικής και Τηλεματικής, Χαροκόπειο Πανεπιστήμιο. Το γνωστικό αντικείμενο με βάση το ΦΕΚ διορισμού είναι «Κατανεμημένα Συστήματα και Μοντελοποίηση Συστημάτων - Ψηφιακές Βιβλιοθήκες» (ΦΕΚ1283/ , τ. Γ ). Η συνάφεια τόσο του γνωστικού\n2 αντικειμένου (συνάφεια βάση ΦΕΚ), όσο και του ερευνητικού έργου της κ. Νικολαϊδη με το αντικείμενο της υπό πλήρωση θέσης είναι άμεση, αφού οι Ψηφιακές Βιβλιοθήκες είναι μέρος του πεδίου των Πληροφοριακών Συστημάτων και ειδική περίπτωση των Πληροφοριακών Συστημάτων των Βιβλιοθηκών και Αρχείων. URL: 4. ΧΡΙΣΤΟΔΟΥΛΑΚΗΣ ΣΤΑΥΡΟΣ, Καθηγητής, Σχολή Ηλεκτρονικών Μηχανικών και Μηχανικών Υπολογιστών, Πολυτεχνείο Κρήτης. Το γνωστικό αντικείμενο με βάση το ΦΕΚ διορισμού είναι «Τηλεπικοινωνίες και Πληροφορική» (ΦΕΚ 163/τ.ν.π.δ.δ./ ). Η συνάφεια του ερευνητικού έργου του κ. Χριστοδουλάκη με το αντικείμενο της υπό πλήρωση θέσης έγκειται στο ότι μεγάλο μέρος του πρόσφατου ερευνητικού έργου του σχετίζεται με τη διαχείριση, και την διαλειτουργικότητα των μεταδεδομένων με έμφαση τα μεταδεδομένα πολιτισμικών οργανισμών. URL: 5. ΚΑΛΑΜΠΟΥΚΗΣ ΘΕΟΔΩΡΟΣ, Καθηγητής, Τμήμα Πληροφορικής, Οικονομικό Πανεπιστήμιο Αθηνών. Το γνωστικό αντικείμενο με βάση το ΦΕΚ διορισμού είναι «Παράλληλη Επεξεργασία και Δομές Δεδομένων» (ΦΕΚ 155/ Ν.Π.Δ.Δ.). Το ερευνητικό έργο του κ. Καλαμπούκη εστιάζει στην ανάκτηση των πληροφοριών, αντικείμενο το οποίο θεραπεύει περίπου δύο δεκαετίες. Τα δημοσιεύματά του εστιάζουν σε τεχνικές αυτόματης ταξινόμησης και ομαδοποίησης τεκμηρίων. Το έργο του κ. Καλαμπούκη βρίσκεται σε άμεση συνάφεια με το αντικείμενο της υπό πλήρωση θέσης, αφού η λειτουργία των Πληροφοριακών Συστημάτων Βιβλιοθηκών και Αρχείων βασίζεται σε μηχανισμούς ανάκτησης και ταξινόμησης τεκμηρίων. URL: 6. ΜΑΝΩΛΟΠΟΥΛΟΣ ΙΩΑΝΝΗΣ, Καθηγητής Τμήμα Πληροφορικής, Αριστοτέλειο Πανεπιστήμιο Θεσσαλονίκης. Το γνωστικό αντικείμενο με βάση το ΦΕΚ διορισμού είναι «Δομές και Βάσεις Δεδομένων» (ΦΕΚ 179/ τνπδδ). Ο κ. Μανωλόπουλος έχει πλούσιο ερευνητικό έργο σε ζητήματα εξόρυξης γνώσης από δεδομένα και πηγές του παγκόσμιου ιστού (web mining). Ένα σημαντικό μέρος του έργου αυτού εστιάζει σε ζητήματα εξατομικευμένης πρόσβασης της πληροφορίας (personalization) και της μοντελοποίησης χρηστών (user modeling). Τα προβλήματα αυτά αποτελούν βασικές παραμέτρους σχεδίασης σύγχρονων υπηρεσιών πληροφόρησης, που αναπτύσσουν οι Βιβλιοθήκες και τα Αρχεία αξιοποιώντας τις δυνατότητες των τεχνολογιών του παγκόσμιου ιστού. URL: Μέλη από ομοταγή ΑΕΙ της αλλοδαπής: 7. MYLOPOULOS JOHN, Καθηγητής του Τμήματος Επιστήμης Υπολογιστών του Πανεπιστημίου του Τρέντο της Ιταλίας. Ο κ. Mylopoulos είναι από τους πλέον εγνωσμένους επιστήμονες για την προσφορά του στο πεδίο των Πληροφοριακών Συστημάτων. Το έργο του επικεντρώνεται στην Ανάλυση των Απαιτήσεων των Πληροφοριακών Συστημάτων (requirements analysis and requirements engineering), στην Εννοιολογική Μοντελοποίηση (conceptual\n3 modeling) η οποία αποτελεί σημαντικό εργαλείο σχεδίασης των Πληροφοριακών Συστημάτων και των υπηρεσιών πληροφόρησης που παρέχουν. Επίσης ο καθηγητής Mylopoulos έχει σημαντική συμβολή στο χώρο των συστημάτων που βασίζονται στην οργάνωση, επεξεργασία και διαχείριση γνώσης (knowledge based systems), ο οποίος, έχει μεγάλη συνάφεια με το γνωστικό αντικείμενο των Πληροφοριακών Συστημάτων Βιβλιοθηκών και Αρχείων, αφού όπως αναφέρεται στην παραπάνω περιγραφή του γνωστικού αντικειμένου, περιλαμβάνουν μεθόδους οργάνωσης και διαχείρισης γνώσης. URL: ΑΝΑΠΛΗΡΩΜΑΤΙΚΑ ΜΕΛΗ 1. ΠΛΕΞΟΥΣΑΚΗΣ ΔΗΜΗΤΡΙΟΣ, Καθηγητής, Τμήμα Επιστήμης Υπολογιστών, Πανεπιστήμιο Κρήτης. Το γνωστικό αντικείμενο με βάση το ΦΕΚ διορισμού είναι «Συστήματα Βάσεων Δεδομένων και Γνώσεων» (ΦΕΚ 461/ τ. Γ ). Ο κ. Πλεξουσάκης θεωρείται από τους πλέον καταξιωμένους ερευνητές στην περιοχή της εννοιολογικής μοντελοποίησης και των συστημάτων οργάνωσης και διαχείρισης γνώσης, όπως οι οντολογίες. Στα ερευνητικά του ενδιαφέροντα περιλαμβάνεται επίσης και η ολοκλήρωση δεδομένων. Οι παραπάνω περιοχές έχουν άμεση σχέση με το πεδίο των Πληροφοριακών Συστημάτων Βιβλιοθηκών και Αρχείων, τα οποία οργανώνουν τεκμήρια και διαθέτουν μηχανισμούς ανάκτησης πληροφορίας που βασίζονται σε συστήματα οργάνωσης γνώσης. URL: 2. ΒΑΣΙΛΕΙΟΥ ΙΩΑΝΝΗΣ, Καθηγητής, Σχολή Ηλεκτρολόγων Μηχανικών και Μηχανικών Υπολογιστών, Εθνικό Μέτσοβιο Πολυτεχνείο. Το γνωστικό αντικείμενο με βάση το ΦΕΚ διορισμού είναι «Βάσεις Δεδομένων» (ΦΕΚ 48/ τ.ν.π.δ.δ.). Το πρόσφατο έργο του κ. Βασιλείου εστιάζει στην ολοκλήρωση της πληροφορίας μέσω αποθηκών δεδομένων, ενώ έχει ασχοληθεί με σημαντικές πτυχές σχεδιασμού πληροφοριακών συστημάτων, όπως η αυτοματοποιημένη ανάλυση των απαιτήσεων των χρηστών. Επιπλέον, στα ερευνητικά ενδιαφέροντα του κ. Βασιλείου περιλαμβάνονται η ανάκτηση πληροφοριών και η διαχείριση της πληροφορίας του δημοσιου τομέα. URL: 3. ΛΟΡΕΝΤΖΟΣ ΝΙΚΟΛΑΟΣ, Καθηγητής, Τμήμα Αγροτικής Οικονομίας και Ανάπτυξης, Γεωπονικό Πανεπιστήμιο Αθηνών. Το γνωστικό αντικείμενο με βάση το ΦΕΚ διορισμού είναι «Μηχανική Συστημάτων-Τεχνολογία Βάσεων Δεδομένων» (ΦΕΚ 37/ τ.νπδδ και ΦΕΚ 1699/ τ.β ). Το ερευνητικό έργο του κ. Λορέντζουν εστιάζει σε προβλήματα ευρετηρίασης και χωρο-χρονικής αναπαράστασης. Η εξειδίκευση του κου Λορέντζου στα θέματα που αφορούν τη διαχείριση του χρόνου καλύπτει μια σημαντική πλευρά των Πληροφοριακών Συστημάτων των Αρχείων, αλλά και των Βιβλιοθηκών. Παρομοίως οι τεχνικές αυτόματης ευρετηρίασης έχουν άμεση συνάφεια με ζητήματα ανάκτησης πληροφοριών, η οποία αποτελεί βασικό συστατικό του γνωστικού αντικειμένου της υπο πλήρωση θέσης. URL:\n4 4. ΠΑΓΚΑΛΟΣ ΓΕΩΡΓΙΟΣ, Καθηγητής, Τμήμα Ηλεκτρολόγων Μηχανικών και Μηχανικών Υπολογιστών, Αριστοτέλειο Πανεπιστήμιο Θεσσαλονίκης. Το γνωστικό αντικείμενο με βάση το ΦΕΚ διορισμού είναι «Σχεδιασμός και Υλοποίηση Πληροφοριακών Συστημάτων με Χρήση Συστημάτων Βάσεων Δεδομένων» (ΦΕΚ 2243/ τ. Β και ΦΕΚ 100/ τνπδδ). Πέρα από την άμεση συνάφεια του γνωστικού αντικειμένου του κ. Πάγκαλου (όπως προσδιορίζεται από το ΦΕΚ διορισμού του) με το γνωστικό αντικείμενο της υπό πλήρωση θέσης, τα ερευνητικά του ενδιαφέροντα και το έργο του εστιάζει στη διαχείριση της πληροφορίας του δημόσιου τομέα, ο σχεδιασμός πληροφοριακών συστημάτων και οι εφαρμογές ηλεκτρονικής διακυβέρνησης. URL: 5. ΚΑΡΑΚΑΠΙΛΙΔΗΣ ΝΙΚΟΛΑΟΣ, Καθηγητής, Τμήμα Μηχανολόγων και Αεροναυπηγών Μηχανικών, Πανεπιστήμιο Πατρών. Το γνωστικό αντικείμενο με βάση το ΦΕΚ διορισμού είναι «Πληροφοριακά Συστήματα στο Προγραμματισμό και τη Διοίκηση» (ΦΕΚ 56/ τ.ν.π.δ.δ.). Πέρα από την άμεση συνάφεια του γνωστικού αντικειμένου του κ. Πάγκαλου (όπως προσδιορίζεται από το ΦΕΚ διορισμού του) με το γνωστικό αντικείμενο της υπό πλήρωση θέσης, τα ερευνητικά του ενδιαφέροντα και μεγάλο μέρος του έργου του εστιάζει στην εξόρυξη γνώσης και τα συστήματα οργάνωσης και διαχείρισης γνώσης. URL: 6. ΑΒΟΥΡΗΣ ΝΙΚΟΛΑΟΣ, Καθηγητής, Τμήμα Ηλεκτρολόγων Μηχανικών και Τεχνολογίας Υπολογιστών, Παμεπιστήμιο Πατρών. Το γνωστικό αντικείμενο με βάση το ΦΕΚ διορισμού είναι «Τεχνολογία Λογισμικού με έμφαση στην Επικοινωνία Ανθρώπου - Υπολογιστή» (ΦΕΚ 107/ τ.ν.π.δ.δ.). Βασική παράμετρος σχεδιασμού των Πληροφοριακών Συστημάτων είναι οι διεπαφές τους και η αξιολόγηση της ευχρηστίας τους. Εκτός από τη συνάφεια του γνωστικού αντικειμένου του κ. Αβούρη με το γνωστικό αντικείμενο της υπό πλήρωση θέσης, η συνάφεια τεκμηριώνεται και από το ερευνητικό του έργο. Ειδικότερα στα ερευνητικά ενδιαφέροντα του κ. Αβούρη περιλαμβάνονται ο σχεδιασμός διεπαφών για την πλοήγηση σε υβριδικούς χώρους πληροφόρησης και συγκεκριμένα υβριδικές βιβλιοθήκες, καθώς επίσης και οι μέθοδοι αξιολόγησης της ευχρηστίας διαδικτυακών πληροφοριακών συστημάτων και ειδικότερα ψηφιακών βιβλιοθηκών. Η αξιολόγηση της ευχρηστίας, αποτελεί ένα από τους σημαντικούς ερευνητικούς άξονες της αξιολόγησης των Πληροφοριακών Συστημάτων Βιβλιοθηκών και Αρχείων. URL: 3Aavouris-nikolaos-home-page&catid=74%3Apeople&Itemid=56&lang=en Μέλη από ομοταγή ΑΕΙ της αλλοδαπής 7. SPILIOPOULOU MYRA, Καθηγήτρια του Τμήματος Technical and Business Information Systems (ITI) του Πανεπιστημίου Otto-Von-Guericke του Μαγδεμβούργου της Γερμανίας. Διευθύνει την ερευνητική ομάδα Knowledge Management and Discovery (ΚΜD) και το ερευνητικό της έργο εστιάζει στην εξόρυξη γνώσης, την εξατομικευμένη πρόσβαση και τη μοντελοποίηση χρηστών. Οι πρόσφατες δημοσιεύσεις της αφορούν στην ανάλυση μεταδεδομένων που\n5 εισάγουν οι χρήστες στα τεκμήρια του Παγκόσμιου Ιστού υπό μορφή κοινωνικών επισημειώσεων και αποσκοπούν στη σχεδίαση και ανάπτυξη αποδοτικών διαδικτυακών εφαρμογών πληροφόρησης. Η συνάφεια του έργου της κ. Spiliopoulou με το γνωστικό αντικείμενο της υπό πλήρωση θέσης είναι άμεση αφού έχει μεγάλη συνάφεια, αφού όπως αναφέρεται στην παραπάνω περιγραφή του γνωστικού αντικειμένου, περιλαμβάνει μεθόδους εξόρυξης και διαχείρισης γνώσης και ανάπτυξης υπηρεσιών πληροφόρησης. URL: Spiliopoulou.html Η Ε.Ε.Ε.Κ. θα συνέλθει την Τετάρτη 28 Μαϊου 2014 και ώρα στην αίθουσα τηλεδιασκέψεων του Ιονίου Πανεπιστημίου (κτίριο Βιβλιοθήκης, Ιωάννου Θεοτόκη 72, Κέρκυρα), προκειμένου να ορίσει δύο (2) καθηγητές ή ερευνητές, οι οποίοι θα προβούν σε γραπτή αξιολόγηση των υποψηφίων, σύμφωνα με τις διατάξεις της παρ. 4 του άρθρου 19 του Ν. 4009/2011, όπως τροποποιήθηκε με την παρ. 13 άρθρου 34 Ν. 4115/2013 και σε συνδυασμό με την υπ αριθμ. Δ.1.1/2672/Φ.004/ απόφαση της Συγκλήτου του Ιονίου Πανεπιστημίου.\nΕΞΕΛΙΞΗ ΜΕΛΟΥΣ ΕΠ. ΙΟΝΙΟ ΠΑΝΕΠΙΣΤΗΜΙΟ ΤΜΗΜΑ: ΑΡΧΕΙΟΝΟΜΙΑΣ ΚΑΙ ΒΙΒΛΙΟΘΗΚΟΝΟΜΙΑΣ (αυτοδύναµο Τµήµα) Π Ρ Ο Κ Η Ρ Υ Ξ Η. Αποφάσισε\nΕΞΕΛΙΞΗ ΜΕΛΟΥΣ ΕΠ ΙΟΝΙΟ ΠΑΝΕΠΙΣΤΗΜΙΟ ΤΜΗΜΑ: ΑΡΧΕΙΟΝΟΜΙΑΣ ΚΑΙ ΒΙΒΛΙΟΘΗΚΟΝΟΜΙΑΣ (αυτοδύναµο Τµήµα) ΕΞΕΛΙΞΗ ΜΕΛΟΥΣ ΕΠ ΤΟΥ ΤΜΗΜΑΤΟΣ ΕΠΩΝΥΜΟ: ΠΑΠΑ ΑΚΗΣ ΟΝΟΜΑ: ΙΩΑΝΝΗΣ ΒΑΘΜΙ Α: ΕΠΙΚΟΥΡΟΣ ΚΑΘΗΓΗΤΗΣ Γνωστικό αντικείµενο\nΘέμα: «Σύγκληση Εκλεκτορικού Σώματος (πρώτη συνεδρίαση), για.την πλήρωση μίας (1)\nΤΕΧΝΟΛΟΓΙΚΟ ΕΚΠΑΙΔΕΥΤΙΚΟ ~τ ΙΔΡΥΜΑ ΔΥΤΙΚΗΣ ΕΛΛΑΔΑΣ ΤΜΗΜΑ ΜΗΧΑΝΙΚΩΝ ΠΛΗΡΟΦΟΡΙΚΗΣ ΤΕ Ταχ.Δ/νση : Εθν.Οδός Αντιρρίου-Ιωαωίνων Ταχ.Κώδ. : 30020 Αντίρριο Πληροφορίες : Σπυροπούλου Αννυ Τηλ. : (+30) 2634 0 38566-67


special Archives | The Reviewer\nSherlock: Σύγκριση του βιβλίου Α Study in Scarlet και του επεισοδίου A Study in Pink\nΌταν η Σπουδή στο Κόκκινο έγινε Σπουδή στο Ροζ και όταν ο Holmes έστελνε μηνύματα αντί για τηλεγραφήματα, αρνήθηκα να πάρω μέρος. Σύγχρονος Sherlock; Συνειδητοποιείς όμως ότι η ομορφιά κάποιων ιστοριών βρίσκεται στις λεπτομέρειες και στους χαρακτήρες, όχι στο γενικό τους πλαίσιο.\nMε επιτυχία στέφθηκε το special επεισόδιο του Sherlock\nH επιτυχημένη αστυνομική σειρά του BBC One, Sherlock, επέστρεψε με ένα special επεισόδιο την βραδιά της Πρωτοχρονιάς και έκανε τα μεγαλύτερα νούμερα τηλεθέασης της περιόδους των διακοπών στο Ηνωμένο Βασίλειο. Το επεισόδιο με τίτλο: The Abominable Bride εξιστορείται στην περίοδο που λαμβάνουν χώρα οι ιστορίες του Arthur Conan Doyle, στην\nΝέο trailer για το special επεισόδιο του Sherlock\nΜε ανακοινωμένο τίτλο και ημερομηνία προβλήθηκε το νέο trailer για το επερχόμενο επεισόδιο του Sherlock μετά από χρόνια απουσίας. Την Πρωτοχρονιά, το BBC θα προβάλλει το επεισόδιο The Abominable Bride. Η σειρά θα εκτυλίσσεται στο Λονδίνο του 1890. Μπορείτε να δείτε τα trailer στην επόμενη σελίδα:\nΗ έννοια του binge-watching έχει πάρει τεράστιες διαστάσεις τα τελευταία χρόνια και ουκ ολίγοι και ολίγες από μας το έχουμε κάνει. Το binge-watching έχει την έννοια του «παρακολουθώ ασταμάτητα μία σειρά, το ένα επεισόδιο μετά το άλλο, τύπου μαραθώνιος.» Η περίοδος του δεκαπενταύγουστου, αλλά και γενικότερα και οι τρεις μήνες


Η Αμερική μετά την κρίση - Κωνσταντίνος Αρβανιτόπουλος\nΗ Αμερική κλυδωνίζεται. Οι νεκροί από την πανδημία υπολογίζεται ότι θα ξεπεράσουν τις 150 χιλιάδες. Απώλειες υπερδιπλάσιες αυτών του Βιετνάμ σε καιρό ειρήνης. Η κυβέρνηση Τραμπ κατηγορείται για ολιγωρία, ανεπάρκεια, έλλειψη συντονισμού με τις πολιτείες και συνεχή επίρριψη ευθυνών σε τρίτους. Χαοτική την χαρακτήρισε ο Ομπάμα. Οι δημοκρατικοί κατηγορούν τον Τραμπ ότι διχάζει την Αμερική και την οδηγεί διεθνώς στην ανυποληψία. Ο Τραμπ, όμως, είναι το σύμπτωμα, βαθύτερων δομικών προβλημάτων.\nΟ Φουκουγιάμα εστιάζει στις δυσλειτουργίες (gridlock) που προκύπτουν από την επικάλυψη αρμοδιοτήτων και λειτουργιών ανάμεσα στην εκτελεστική εξουσία, τη δικαστική, κυρίως το Ανώτατο Δικαστήριο, και το Κογκρέσο. Στη σημερινή εποχή της ακραίας πόλωσης, τα θεσμικά αντίβαρα έχουν μετατραπεί σε αγκυλώσεις κι σ’ ένα καθεστώς συνεχών βέτο (vetocracy) που δυσχεραίνουν την διακυβέρνηση.\nΟ Τραμπ εκμεταλλεύτηκε τις αγωνίες των φτωχότερων στρωμάτων και εξελέγη μετατρέποντας το ρεπουμπλικανικό κόμμα σε ένα τζακσονικό κόμμα λαϊκιστικού εθνικισμού. Ο αντισυστημικός του λόγος, η προστατευτική οικονομική πολιτική, η σκληρή αντιμεταναστευτική του στάση και οι εμπορικές αψιμαχίες με την Κίνα και την Ευρώπη θυσίασαν πλεονεκτήματα της Αμερικής στο βωμό της ψηφοθηρίας στα εργατικά και αγροτικά στρώματα.\nΗ καλοήθης ηγεμονία των ΗΠΑ στον πλανήτη στηρίχθηκε σε τρείς πυλώνες. Στους πόρους της, στο σύστημα θεσμών και συμμαχιών που έχτισε πάνω στις αξίες της ελευθερίας της δημοκρατίας και των ανοιχτών αγορών. Και, κυρίως, στον αέρα υπεροχής που δημιουργούσε μια κουλτούρα ικανότητας και αποτελεσματικότητας. Η Αμερική ήταν σκαπανεύς σε ό,τι καινοτόμο και προοδευτικό σε κάθε κλάδο.\nΑυτή η αμερικανική υπεροχή άρχισε να αμφισβητείται μετά την 11/9, τους πολέμους σε Ιράκ και Αφγανιστάν, τις αποτυχημένες επεμβάσεις στη Λιβύη στην Υεμένη και στη Συρία, την οικονομική κρίση του 2008, τα προβλήματα με το Μποϊνγκ 737 ΜΑΧ.\nΗ Αμερική μοιάζει να μην εμπνέει δέος, να μην αποπνέει επάρκεια, να φαντάζει τρωτή. Ο εφησυχασμός έφερε τη σταδιακή έκπτωση στα αυστηρά αξιοκρατικά κριτήρια, την έλλειψη λογοδοσίας, και μια κουλτούρα εγωιστικού ατομοκεντρισμού. Από τον πατριωτισμό του Κένεντυ, «τι μπορείς να κάνεις εσύ για την πατρίδα σου και όχι η πατρίδα σου για σένα», περάσαμε στην απενοχοποίηση της απληστίας την εποχή του Ρέιγκαν. Η απληστία είναι καλό πράγμα έλεγε ο Γκόρντον Γκέκο στην ταινία “Wall Street» του Όλιβερ Στόουν. Και ο Τραμπ έφερε τον ναρκισσιστικό λαϊκισμό υποστηρίζοντας ότι θα εκλεγόταν ακόμη και αν πυροβολούσε κάποιον στην 5η οδό.\nΗ κυβέρνηση Τραμπ και η διαχείριση της πανδημικής κρίσης συμβολίζουν την απώλεια των συγκριτικών πλεονεκτημάτων της Αμερικής. Η εκλογική αναμέτρηση του Νοεμβρίου, στη δίνη της πανδημικής και οικονομικής κρίσης, θα είναι σημείο καμπή για τη δυνατότητα της Αμερικής να ανακάμψει, και να ηγηθεί πάλι της Δύσης.


Κωνσταντινουπόλεως 4, TK 731 36, Χανιά, Κρήτη\nΗ cretahabitas.gr σας παρέχει αυτή την πολιτική απορρήτου για να σας ενημερώσει για τις πολιτικές και πρακτικές συλλογής και χρήσης των πληροφοριών που συλλέγονται στον παρόν ιστότοπο (www.cretahabitas.gr). Με τη χρήση του ιστότοπου, συμφωνείτε με τους όρους αυτής της Πολιτικής Απορρήτου και συμφωνείτε να δεσμεύεστε από τους Όρους Χρήσης του Δικτυακού Τόπου, που είναι διαθέσιμοι εδώ. Αν δεν συμφωνείτε με την παρούσα Πολιτική Απορρήτου ή τους Όρους Χρήσης, θα πρέπει να διακόψετε τη χρήση της Ιστοσελίδας.\nΗ διαχείριση και προστασία των προσωπικών δεδομένων του επισκέπτη ή χρήστη μέσω των παρεχόμενων υπηρεσιών της cretahabitas.gr, εντός του παρόντος διαδικτυακού τόπου, υπόκειται στις σχετικές διατάξεις της υφιστάμενης εθνικής νομοθεσίας (Ν. 2472/1997 “για την προστασία του ατόμου από την επεξεργασία δεδομένων προσωπικού χαρακτήρα”, όπως αυτός τροποποιήθηκε με τον Ν. 3471/2006 “Προστασία δεδομένων προσωπικού χαρακτήρα και της ιδιωτικής ζωής στον τομέα των ηλεκτρονικών επικοινωνιών”) και του ευρωπαϊκού δικαίου. Οποιαδήποτε διάταξη των ανωτέρω όρων διαπιστωθεί ότι είναι αντίθετη με το ως άνω νομικό πλαίσιο ή καταστεί εκτός ισχύος, παύει αυτοδικαίως να ισχύει και αφαιρείται από το παρόν, χωρίς σε καμία περίπτωση να θίγεται η ισχύς των λοιπών όρων. Το παρόν αποτελεί τη συνολική συμφωνία μεταξύ του διαχειριστή της ιστοσελίδας και του επισκέπτη/ χρήστη των σελίδων και υπηρεσιών του και δε δεσμεύει παρά μόνο αυτούς. Καμία τροποποίηση των όρων αυτών δε θα λαμβάνεται υπόψη και δε θα αποτελεί τμήμα της συμφωνίας αυτής, εάν δεν έχει διατυπωθεί εγγράφως και δεν έχει ενσωματωθεί σε αυτή.\nΣε περίπτωση υποβολής προσωπικών στοιχείων από ανηλίκους επισκέπτες ή χρήστες του διαδικτυακού τόπου, το αρμόδιο τμήμα της cretahabitas.gr θα διαγράφει τις σχετικές πληροφορίες.\nΓια οποιαδήποτε επικοινωνία με το διαχειριστή της ιστοσελίδας παρακαλούμε αποστείλατε ηλεκτρονική επιστολή στη διεύθυνση info@cretahabitas.gr\nΤΚ 731 36\nT: (+30) 2821002661


Οι τροφές που ενισχύουν το μαύρισμα - Teta Beauty Salon\n11 December 2019 Posted by Teta's Team in Περιποίηση σώματος 38\nΥπάρχουν κάποιες τροφές που πραγματικά ενισχύουν το μαύρισμα και τις έχω δοκιμάσει όλες. Ποιες είναι αυτές;\nΤο πιο γνωστό φυσικό ‘’μαυριστικό’’ , τα καρότα περιέχουν 87% νερό και μεγάλες ποσότητες σε β-καροτένιο το οποίο ενισχύει την ελαστικότητα του δέρματος προφυλάσσοντας το από τους ερεθισμούς και την ξηροδερμία που προκαλεί ο ήλιος . Ενυδατώνουν και σας βοηθούν να μαυρίσετε ομοιόμορφα. Προσοχή μόνο στην υπερβολική κατανάλωση, γιατί το χρώμα σας μπορεί να βγει λίγο πορτοκαλί.\nΤο πράσινο τσάι, το τσάι του βουνού και το φασκόμηλο αντιδρούν στα δυσμενή αποτελέσματα της UV ακτινοβολίας στο δέρμα. Λόγω των πολυφαινολών και του αντιοξειδωτικού τους περιεχόμενου βοηθούν την παραγωγή μελανίνης στο δέρμα ενώ παράλληλα το προστατεύουν . Ένα κρύο πράσινο τσάι τις ημέρες του καύσωνα είναι ότι πρέπει για να μας δροσίσει αλλά και να μας μαυρίσει οπότε αυτή τη φορά προτιμήστε το!\nΤα βερίκοκα είναι πλούσια σε β-καροτένιο και σε λυκοπένιο ενώ έχουν και εξαιρετικά ισχυρή αντιοξειδωτική δράση. Τα βερίκοκα περιέχουν περίπου το 15% της βιταμίνης Α που πρέπει να λαμβάνουμε καθημερινά,αυτός ο συνδυασμός βιταμινών θα ενισχύσει πολύ το μαύρισμα σας.\nΠεριέχουν άφθονη βιταμίνη Α και αμινοξέα που ενισχύουν την παραγωγή της μελανίνης και της βιταμίνης Β2, η οποία αποτελεί άριστο θρεπτικό συστατικό για το δέρμα. Οι κρόκοι αυγού συγκεκριμένα είναι μια από τις τροφές που βοηθούν στο μαύρισμα και θα πρέπει να καταναλώνονται πάρα πολύ συχνά για να έχετε το επιθυμητό αποτέλεσμα. Αν όμως έχετε πρόβλημα με τη χοληστερίνη σας καλό είναι να τρώτε το πολύ 2 κρόκους αυγών την εβδομάδα.\nΤο ψήσιμο των τροφίμων στη σχάρα μπορεί να βοηθήσει στο να πετύχετε πιο γρήγορα το επιθυμητό μαύρισμα. Όταν καταναλώνετε ψητά τρόφιμα αποφύγετε τα εσπεριδοειδή, το μαϊντανό και το κάρδαμο διότι μπορεί να είναι ανασταλτικοί παράγοντες για το μαύρισμα του δέρματος σας.\nΤα λιπαρά ψάρια, όπως είναι ο σολομός , το σκουμπρί και η πέστροφα περιέχουν ένα πολύ υψηλό ποσοστό βιταμίνης D και έτσι βοηθάνε τόσο στην παραγωγή μελανίνης αλλά και στη γενική προστασία του δέρματος σας. Είναι επίσης πλούσια σε σελήνιο και βιταμίνες Α και Β2. Ειδικά το σκουμπρί περιέχει περίπου το 56% της απαραίτητης ποσότητας σε βιταμίνη Β2 που πρέπει να προσλαμβάνει ο οργανισμός. Ακολουθούν ο σολομός και η πέστροφα.\nΤα αμύγδαλα και τα φιστίκια είναι τροφές που ενισχύουν την παραγωγή μελανίνης στο σώμα. Η ουσία που τους προσδίδει αυτή την ιδιότητα είναι η τυροσίνη, που μπορούμε να βρούμε και στο σουσάμι. Είναι επίσης πλούσια σε πολυακόρεστα λιπαρά οξέα τα οποία προστατεύουν και ενισχύουν την ελαστικότητα της επιδερμίδας.\nTags: μαύρισμα, σώμα\n18 minutes agoby zinakarkala


Amila Spin SE880 43324\nΤροχαλία: Σιδερένια Φ174mm\nΣχέση μετάδοσης: 01:08,4\nΜανιβέλα: 2 τμχ., Φ255mm\nΚαρδιακοί παλμοί: Με προαιρετική ζώνη καρδιακών παλμών\nMαγνητική ρυθμιζόμενη αντίσταση με μαγνήτες νεοδυμίου.\nΒαριάς κατασκευής σιδερένιος σκελετός με υψηλής ποιότητος βάψιμο.\nΘήκες δοχείων νερού.\nΠατενταρισμένο σύστημα μετάδοσης.\nΚωδικός Προϊόντος: 43324\nΚερδίζεις: 190,00€ ή 8%


Εξαιρετικός αθλητής και ακόμα εξαιρετικότερος άνθρωπος, ο Γιάννης Αντετοκούνμπο περιλήφθηκε στο All Star Game του ΝΒΑ προσυπογράφοντας μια ιστορικότατη στιγμή για το ελληνικό μπάσκετ.\nΟ σταρ των Μιλγουόκι Μπακς θα βρίσκεται στη βασική πεντάδα της Ανατολής για το All Star Game που θα διεξαχθεί στις 19 Φεβρουαρίου στη Νέα Ορλεάνη, γεγονός που αποτελεί μια χρυσή στιγμή τόσο για την καριέρα του πιτσιρικά όσο και το ίδιο το ελληνικό μπάσκετ.\nΟ 22χρονος Αντετοκούνμπο απέσπασε 1.604.463 ψήφους και ήταν τρίτος στην Ανατολή, πίσω μόνο από τον ΛεΜπρόν Τζέιμς (1.893.751 ψήφους) και Κάιρι Ίρβινγκ (1.696.769 ψήφους), καθώς έχει ήδη μαγέψει και την άλλη πλευρά του Ατλαντικού. Κανείς άλλος παίκτης της Ανατολής δεν ξεπέρασε μάλιστα το 1 εκατομμύριο ψήφους. Αλλά και συνολικά στο ΝΒΑ, ο Αντετοκούνμπο κατατάχθηκε έκτος σε ψήφους, καθώς τον ξεπέρασαν μόνο οι Στεφ Κάρι (1.848.121), Τζέιμς Χάρντεν (1.771.375) και Κέβιν Ντουράντ (1.768.185).\nΑφού ευχαρίστησε όλους τους Έλληνες που τον βοήθησαν να φτάσει στο All Star Game και υποσχέθηκε να παίξει για τη λατρεμένη του Ελλάδα στη Νέα Ορλεάνη, βάζει πλώρη για ακόμα μεγαλύτερα πράγματα, σε μια κινηματογραφική ζωή που φαίνεται να τα έχει όλα.\nΌταν δεν καρφώνει στα μούτρα του Κρις Μπος ή ταπώνει τον Ντουράντ, αναγκάζοντας την Αμερική να παραμιλά με τις επιδόσεις του, πορεύεται σταθερά προς την μπασκετική καταξίωση με όχημα τα όσα είναι ως άνθρωπος.\nΈνας άνθρωπος που ξέρει καλά από τα δυσκολότερα δεινά της ζωής, ένα παιδί που πέρασε δύσκολα και πολλά, μέχρι να τον απογειώσει το άπλετο ταλέντο του και να τον στείλει στην κορυφή του μπασκετικού κόσμου.\nΗ ζωή φαίνεται να του ανήκει, καθώς εκείνος ξέρει και την τιμά με τρόπο που αποτελεί πρότυπο μίμησης. Δεν ξεχνά και δεν κρατά κακίες, γι’ αυτό και πάει παρακάτω με τον φανταστικό τρόπο που το κάνει. «Γιαννάκης» για όλους, όχι γιατί είναι μικρός, αλλά γιατί είναι οικείος και προσιτός. Παρά το γεγονός ότι πολλοί ήταν αυτοί που έβαλαν εμπόδια στον δρόμο του και τον γέμισαν με μισαλλοδοξία, ρατσισμό και απανθρωπιά…\nΜετανάστευση και νέα πατρίδα\nΗ οικογένεια Αντετοκούνμπο μετανάστευσε από τη Νιγηρία στην Ελλάδα το 1992, ακολουθώντας τη δύσκολη οδό της Τουρκίας. Ο Γιάννης θα γεννηθεί στην Αθήνα δύο χρόνια αργότερα ως το τρίτο από τα πέντε παιδιά της φαμίλιας. Η οποία επέλεξε να δώσει στα παιδιά της ελληνικά ονόματα (με εξαίρεση τον πρωτότοκό τους, τον Φράνσις) και να στείλει τον Φράνσις, τον Θανάση, τον Γιάννη, τον Κώστα και τον Αλέξη στο δημόσιο σχολείο για να πάρουν την ελληνική παιδεία.\nΗ φτώχεια είναι βέβαια καταραμένη κι έτσι τα παιδιά βγαίνουν στον δρόμο και το παραεμπόριο για να συμβάλουν στο πενιχρό οικογενειακό εισόδημα. Ο Γιάννης δεν φοβάται τις κακουχίες και πουλά ρολόγια και γυναικείες τσάντες στην Αθήνα, μέσα στο κυνηγητό της αστυνομίας και τους μειωτικούς χαρακτηρισμούς. «Μερικές φορές το ψυγείο μας ήταν άδειο. Δεν μπορούσαμε να πουλήσουμε πράγματα στον δρόμο, κι έτσι δεν είχαμε χρήματα για να αγοράσουμε φαγητό», εξομολογείται με πόνο ψυχής για κείνα τα δύσκολα χρόνια.\nΤο αθλητικό αίμα κυλά όμως στις φλέβες της οικογένειας Αντετοκούνμπο. Ο Φράνσις παίζει ποδόσφαιρο και οι πανύψηλοι Θανάσης και Γιάννης (και ο Κώστας αργότερα) βρίσκουν καταφύγιο στο μπάσκετ, όπου το ταλέντο τους δεν περνά στα «ψιλά». Δεν θα μπορούσε εξάλλου, καθώς ο Γιαννάκης μεγαλώνει και φτάνει στα 2,11 μέτρα! Και έχει κι ένα φαρμακερό σουτ που τον κάνει αστέρι στα γηπεδάκια των Σεπολίων.\nΕκεί θα τον βρει μια μέρα να κάνει τα δικά του με τον αδερφό του Θανάση ο προπονητής Σπύρος Βελλινιάτης. Ο Τρίτωνας και μετά ο Φιλαθλητικός τρίβουν τα χέρια από την ανακάλυψη των δυο μαύρων διαμαντιών του μπάσκετ! Η οικογένεια μετακομίζει στου Ζωγράφου και η ζωή των δυο αδερφών γεμίζει πια με μπάσκετ, μπάσκετ και πάλι μπάσκετ. Ζουν και αναπνέουν για την πορτοκαλί θεά…\nΜπάσκετ με δανεικά παπούτσια\nΕίναι γεγονός ότι η μπασκετική καριέρα του Γιάννη αρχίζει αργά, εξελίσσεται όμως ραγδαία, με έναν ρυθμό σχεδόν αδιανόητο. Ο μικρός γνώρισε το μπάσκετ σε ηλικία 13 ετών και μόνο καλός δεν ήταν. Όπως έχουν αποκαλύψει εξάλλου παλιοί του συμπαίκτες στον Φιλαθλητικό, ο «Γιαννάκης» δεν σταύρωνε σουτ και για ντρίμπλα ούτε λόγος!\nΤο αλάνι των δρόμων το είχε βάλει όμως πείσμα να τα καταφέρει, καθώς το μπάσκετ δεν ήταν ένα καπρίτσιο αλλά το μοναδικό εισιτήριο για να ξεφύγει από τη φτώχεια. Το περιβάλλον του εξάλλου μόνο κατάλληλο δεν ήταν για μπάσκετ, εκείνος ήταν ωστόσο αποφασισμένος να τα καταφέρει. Τι συνέβη μέσα στην τριετία, μέχρι τα 16 του, που θα μεταμορφωνόταν σε παιδί-θαύμα των παρκέ, κανείς δεν ξέρει. Ήταν μόνο το ύψος που πήρε απότομα;\nΉ μήπως ήταν οι κακουχίες και τα δεινά που έπρεπε να ξεπεράσει για να βρεθεί στο δημοτικό γυμναστήριο του Ζωγράφου, φτάνοντας εκεί με τα πόδια από τα Σεπόλια; Έπαιζε άλλωστε με δανεικά και πολυκαιρισμένα παπούτσια, άλλοτε μεγαλύτερα και άλλοτε μικρότερα από το νούμερό του. Και ήταν μέσα σε αυτά που έπρεπε να ξεπεράσει τον εαυτό του αλλά και τον κόσμο ολόκληρο. Αλλά και την ίδια τη ζωή, καμιά αμφιβολία.\nΤα παιδιά Αντετοκούνμπο περνούσαν ακόμα και μέρες χωρίς μπουκιά στο στόμα τους. Το σπίτι τους μόνο καταφύγιο δεν ήταν, συχνά χωρίς ρεύμα και νερό, και ακόμα συχνότερα με τη σπιτονοικοκυρά να τους απειλεί με έξωση λόγω των απλήρωτων ενοικίων που συσσωρεύονταν.\nΑυτή ήταν η ζωή του Γιάννη όταν έσβηναν οι προβολείς του γηπέδου του Ζωγράφου και έπρεπε να επιστρέψει στα Σεπόλια. Ήταν όμως και που έπαιρνε σβάρνα τους δρόμους της Αθήνας με τα CD και τα γυαλιά ηλίου και δεν είχε τίποτα πια να φοβάται. Γιατί όταν έβγαζε μερικά ψιλά, μπορούσε να αγοράσει κάνα κρουασάν να φάει και να μη λιποθυμάει στην προπόνηση. Κρουασάν λοιπόν, ιδού η τροφή των πρωταθλητών!\nΣτον Φιλαθλητικό πάντως τα δυο αγόρια των Αντετοκούνμπο βρήκαν μια φιλόξενη αγκαλιά, πέρα από μια ομάδα, καθώς συχνά-πυκνά χρήματα συγκεντρώνονταν από τους συμπαίκτες για το καθημερινό τραπέζι των μαύρων συναθλητών τους. Ήταν μέσα σε αυτές τις αντιξοότητες που γεννήθηκε και σφυρηλατήθηκε ο 22χρονος σήμερα φόργουορντ.\nΌταν μάθεις να τρέχεις με παπούτσι δυο νούμερα μεγαλύτερο και να φοράς τριπλή κάλτσα για να μη βγαίνει από το πόδι, τι να σου πει ο Κρις Μπος και ο ΛεΜπρόν;\nΚι έτσι ο Γιαννάκης βελτιώθηκε θεαματικά, έριξε τρελό μπόι και πλέον έκανε πράματα και θάματα στο παρκέ. Όλο και πιο γρήγορος, όλο και πιο αλτικός, τα σουτ του ήταν πια τηλεκατευθυνόμενα. Τώρα περνούσε όλη την αντίπαλη άμυνα και πηδούσε στον θεό για να καρφώσει!\nΗ οικογένεια μετακόμισε κοντά στο δημοτικό γυμναστήριο Ζωγράφου, διαισθανόμενη ότι κάτι μεγάλο έπαιζε στη ζωή των Γιάννη και Θανάση. Ο Φιλαθλητικός στην Α2 ήταν το εισιτήριο που περίμενε. Όπως και η ελληνική υπηκοότητα, την οποία πήρε μετά κόπων και βασάνων το 2013, δοξάζοντας πλέον την Ελλάδα και κάνοντάς μας όλους υπερήφανους για τον υπεράθλο του Γιάννη που είχε να υπερβεί την ίδια τη ζωή για να τα καταφέρει.\nΌταν μάλιστα η ισπανική Σαραγόσα απέκτησε τα δικαιώματα του Γιάννη που έκανε πλέον one-man show στην Α2, είχαν μπει τα θεμέλια για την ανεπανάληπτη εξέλιξή του. Δεν θα έπαιζε ωστόσο ούτε στην Α1, ούτε στην Ισπανία. Γιατί…\nΝΒΑ και Greek Freak!\n«Στο νούμερο 15 των ντραφτ του ΝΒΑ για το 2013, οι Μιλγουόκι Μπακς επιλέγουν τον Γιάννη Αντετοκούνμπο, από την Αθήνα της Ελλάδας, όπου η τελευταία ομάδα του ήταν ο Φιλαθλητικός». Έτσι άνοιξε το νέο κεφάλαιο της ζωής του «Γιαννάκη» ο κομισάριος του Νο 1 πρωταθλήματος μπάσκετ του πλανήτη, Ντέιβιντ Στερν.\nΤου 19χρονου που ζούσε πια το μπασκετικό όνειρο μέχρι το μεδούλι του, αν και για όσους τον ήξεραν ήταν το αμούστακο αγόρι με τα μεγάλα χαρίσματα και την ακόμα μεγαλύτερη καρδιά που δεν ξεχνά ποτέ ούτε το ποιος ήταν και είναι ούτε τους δικούς του.\nΌταν έδειχνε την οικογένειά του στα κοινωνικά δίκτυα χρόνια πριν, πριν γίνει αστέρι του ΝΒΑ, εκεί στα δύσκολα χρόνια, αχνοφαινόταν ο αδαμάντινος χαρακτήρας του. Γι’ αυτό και όταν άνοιξε η νέα σελίδα στη ζωή του, όλοι ήταν μαζί του. Τώρα έκανε εξαιρετικές εμφανίσεις στο ΝΒΑ, κάρφωνε στα μούτρα των μεγάλων του αμερικανικού μπάσκετ και έβλεπε τον εαυτό του να παίζει συνεχώς στα highlights των Top-10.\nΑκόμα και ο ΛεΜπρόν παραμέριζε όταν έπαιρνε φόρα για να καρφώσει. Γιατί αυτή τη φόρα του την έχει δώσει η ζωή. Ή, σωστότερα, δεν του την έδωσε κανείς, την κέρδισε μόνος του…


O Τραμπ κάνει λόγο για νέα υποψηφιότητα το 2024 – e-volos\nΠρώτη καταχώρηση: Πέμπτη, 3 Δεκεμβρίου 2020, 09:27\n“Ήταν τέσσερα φανταστικά χρόνια. Θα προσπαθήσουμε να έχουμε τέσσερα χρόνια ακόμη. Διαφορετικά θα σας ξαναδώ σε τέσσερα χρόνια”, δήλωσε την Τρίτη το βράδυ στη διάρκεια χριστουγεννιάτικης γιορτής στον Λευκό Οίκο.\nΣε ένα περίεργο βίντεο που μεταδόθηκε χθες Τετάρτη το απόγευμα ο Τραμπ επανέλαβε χωρίς και πάλι στοιχεία τις καταγγελίες του.\n“Λίγες ημέρες μετά τις εκλογές παρακολουθήσαμε μια ενορχηστρωμένη προσπάθεια να ανακηρυχθεί νικητής, ακόμη και όταν η καταμέτρηση δεν είχε ολοκληρωθεί σε πολλές πολιτείες κλειδιά”, δήλωσε ο Ρεπουμπλικάνος.\n“Η συνταγματική διαδικασία πρέπει να συνεχιστεί. Θα υπερασπιστούμε την εντιμότητα των εκλογών διασφαλίζοντας ότι θα καταμετρηθεί κάθε νόμιμη ψήφος”, τόνισε σε αυτό το βίντεο διάρκειας 46 λεπτών που αναρτήθηκε στο Facebook.\nΤην Τρίτη ο Αμερικανός υπουργός Δικαιοσύνης Ουίλιαμ Μπαρ, ένας από τους στενότερους συμμάχους του Τραμπ, είχε δηλώσει: “Σε αυτό το στάδιο, δεν έχουμε δει απάτη σε κλίμακα ικανή να αλλάξει το αποτέλεσμα των εκλογών”.\nΑπό τις 20 Ιανουαρίου θα είναι “πρώην πρόεδρος” και η εξίσωση θα αλλάξει ριζικά: Ο φόβος που προκαλεί στους Ρεπουμπλικάνους κοινοβουλευτικούς και η προσοχή των μέσων ενημέρωσης που έχει θα μειωθούν σημαντικά. Επιπλέον όλα τα μάτια θα στραφούν στον διάδοχό του, αλλά και σε γερουσιαστές ή κυβερνήτες από το κόμμα του που ονειρεύονται να είναι υποψήφιοι για την προεδρία.


Oι μούμιες των επιδημιών ξυπνάνε - Truestory - History Channel\nOι μούμιες των επιδημιών ξυπνάνε\n23 Σεπτεμβρίου 2018 23 Σεπτεμβρίου 2018 admin\nΑΥΤΗ είναι η πρόβλεψη δύο Γάλλων επιστημόνων που εξέδωσαν το 1995 μια εργασία με τον τίτλο «Οι επιδημίες στην παγκόσμια ιστορία».\nΣήμερα η πρόβλεψη αυτή επαληθεύθηκε. Στα μέσα Μαρτίου 2003, περίπου τριάντα κρούσματα άτυπης πνευμονίας, που ονομάσθηκε έκτοτε οξύ Πνευμονικό Σύνδρομο, είχαν διαγνωσθεί στο γαλλικό νοσοκομείο του Ανόι στο Βιετνάμ, κυρίως μεταξύ του νοσηλευτικού προσωπικού. Μια επιδημιολογική έρευνα, που έγινε αμέσως επί τόπου, μας επέτρεψε να φθάσουμε ως την πηγή. Στις 26 Φεβρουαρίου ένας νοσηλευόμενος, που παρουσίαζε τα ίδια συμπτώματα και προερχόταν από την Κίνα, ταξίδεψε τράνζιτο στη Σαγκάη και στο Χονγκ Κονγκ και διακομίσθηκε στο νοσοκομείο του Ανόι, όπου μόλυνε μερικά μέλη της νοσηλευτικής ομάδας.\nΛίγες μέρες αργότερα, 24 νέα κρούσματα επισημάνθηκαν στο προσωπικό ενός νοσοκομείου του Χονγκ Κονγκ. Σε μερικές μέρες πάλι καταγράφηκαν άρρωστοι στη Βραζιλία, στον Καναδά, στην Ινδονησία, στην Ιρλανδία, στη Νότια Αφρική, στις Ηνωμένες Πολιτείες, στο Κουβέιτ, στη Γαλλία. (Σ.Σ. Ας μη ξεχνάμε και τον πανικό που δημιουργήθηκε στην Ελλάδα από ανεπιβεβαίωτα, ευτυχώς, κρούσματα). Ενάμιση μήνα μετά το πρώτο σήμα κινδύνου, η Παγκόσμια Οργάνωση Υγείας υπολόγιζε ήδη περισσότερα από 4.000 πιθανά κρούσματα και περισσότερους από 200 θανάτους σε είκοσι χώρες περίπου. Η άτυπη πνευμονία τελευταία χρονολογικά στη σειρά των μεγάλων επιδημιών, που μας ήρθε μετά το AIDS και τον ιό Έμπολα, προστέθηκε στον μακρύ κατάλογο των λοιμωδών νόσων που προσβάλλουν τον άνθρωπο. Πανώλης, φυματίωσης, ελονοσία, χολέρα, γρίπη ή σύφιλη… Μπορεί οι τρόποι μετάδοσης και εξάπλωσης των ασθενειών να διαφέρουν, αλλά οι νέες επιδημίες, όπως και οι παλιές, έχουν ένα κοινό σημείο: τα θύματά τους ανέρχονται σε εκατομμύρια.\nΗ «μαύρη πανώλης»\nΗ «μαύρη πανώλης» εμφανίσθηκε στην Κεντρική Ασία τον 14ο αιώνα και έχει παραμείνει η χειρότερη μάστιγα που γνώρισε ποτέ η ανθρωπότητα. «Εμφανίστηκε στο Αστραχάν ήδη από το 1346, και έπληξε τον επόμενο χρόνο τους πρώτους Ευρωπαίους. Οι Τάταροι, φορείς της πανούκλας, πολιόρκησαν το 1344 την πόλη Κάφα (σημερινή Θεοδοσία), εμπορικό κέντρο των Γενουατών στη Μαύρη Θάλασσα. Μετά από τρία χρόνια αφανισμένοι από την αρρώστια έλυσαν την πολιορκία. «Αλλά προτού φύγουν έριξαν πάνω από τα τείχη τα πτώματα των νεκρών πολεμιστών τους, η θέα των οποίων ήταν αποκρουστική και η δυσωδία τρομακτική», αναφέρει η ειδική για ιατρικά θέματα ιστοσελίδα του Διαδικτύου. Μερικές ημέρες αργότερα οι γαλέρες απέπλευσαν από την Κάφα για τη Γένοβα, μεταφέροντας συγχρόνως και την ασθένεια. «Το καλοκαίρι του 1347 προσορμίσθηκαν στην Κωνσταντινούπολη και η πόλη μολύνθηκε αμέσως». Από την Κωνσταντινούπολη η πανώλης εξαπλώθηκε στα ελληνικά νησιά πριν εξολοθρεύσει τους κατοίκους της Αλεξάνδρειας και όλης της κοιλάδας του Νείλου. Το φθινόπωρο οι καταραμένες γαλέρες έφθασαν στο λιμάνι της Μεσσήνης και σκόρπισαν τον θάνατο σε όλη τη Σικελία. Οι επιζήσαντες ναυτικοί, διωγμένοι από τη Γένοβα έριξαν άγκυρα στη Μασσαλία στις 12 Νοεμβρίου 1348. «Σε λίγες εβδομάδες οι κάτοικοι της πόλης εξολοθρεύτηκαν και η πανώλης “εγκαταστάθηκε” στην ευρωπαϊκή ήπειρο. Με πλοίο έφθασε στο Μπορντώ, στη Λα Ροσέλ, στην Αγγλία και στα λιμάνια της Βόρειας Ευρώπης. Την ίδια χρονιά η πανώλης σκότωσε 25 εκατομμύρια άτομα. Ο μισός πληθυσμός της Ευρώπης και το ένα τρίτο του πληθυσμού τού ως τότε γνωστού κόσμου υπέκυψε στην επιδημία. Σημειώθηκαν 100.000 θάνατοι στη Βενετία, 25.000 στη Λυών (οι μισοί κάτοικοι της πόλης) και 50.000 στο Παρίσι. Ανάμεσα στους νεκρούς ήταν και η βασίλισσα».\nΗ επιδημία προχωρούσε κατά μέσον όρο 75 χιλιόμετρα την ημέρα. Παράλληλα, η πανδημία έπληξε επίσης την Άπω Ανατολή και την Κίνα – ονομάζουμε επιδημία μια ασθένεια που εξαπλώνεται σε μια περιορισμένη ομάδα αγγίζοντας ένα μεγάλο αριθμό ανθρώπων και κατά τη διάρκεια κάποιου χρονικού διαστήματος. Όταν το φαινόμενο επεκτείνεται σε όλο τον πλανήτη, τότε το ονομάζουμε πανδημία. Αυτό συνέβη εκείνη την εποχή, όπως συμβαίνει και στις μέρες μας. «Διάφορα κινεζικά κείμενα αναφέρουν ότι το 1351-1352 καταγράφηκε ποσοστό θνησιμότητας 50% στα στρατεύματα της κοιλάδας του Χουάι. Το 1353, στην περιοχή του Τσανσί πάνω από τα δύο τρίτα του πληθυσμού αφανίσθηκαν. Το 1354, επλήγησαν πολλές νέες επαρχίες με 60% ως 70% θανάτους σε μια περιοχή του Χουπέι». Στο εξής η πανώλης έμεινε στην παγκόσμια ιστορία έστω και με ενδημική μορφή: περίπου 2.500 κρούσματα (από τα οποία 200 θανατηφόρα) εκδηλώνονται κάθε χρόνο σε διάφορα μέρη του κόσμου, εκτός από την Ευρώπη, η οποία έχει απαλλαγεί εδώ και πολλά χρόνια. Ευτυχώς αυτές οι επιδημίες είναι λιγότερο βαριές από ό,τι τον 14ο αιώνα ή την εποχή της τελευταίας μεγάλης έκρηξης στη Γαλλία, το 1720. Στις 25 Μαρτίου εκείνης της χρονιάς, ένα ιστιοφόρο από τη Συρία, όπου η ασθένεια έκανε θραύση, έπιασε στη Μασσαλία. Παρά τα μέτρα ασφαλείας (καραντίνα), οι επιβάτες και τα εμπορεύματα αποβιβάσθηκαν στις 14 Απριλίου. Επτά μέρες μετά επισημάνθηκαν οι πρώτοι θάνατοι. Μέσα σε έξι μήνες 30.000 Μασσαλιώτες έχασαν τη ζωή τους.\nΕν τω μεταξύ η πανώλης συνέχισε το έργο της. Το 1799 λίγο έλειψε να μολυνθεί ο Βοναπάρτης στην Αίγυπτο. Το 1896 η αρρώστια σκότωσε πάλι έξι εκατομμύρια άτομα στην Ινδία. Παρ’ όλα αυτά, δύο χρόνια νωρίτερα, το 1894, κατά τη διάρκεια μιας επιδημίας στο Τονκίνο (το σημερινό Βόρειο Βιετνάμ), οι άνθρωποι κέρδισαν την πρώτη νίκη τους εναντίον της μάστιγας χάρη στον Αλέξανδρο Γιερσέν (1862-1943). Ο Ελβετός βακτηριολόγος, πληρώνοντας μερικά πιάστρα, αφαίρεσε υγρό από τους βουβώνες μολυσμένων πτωμάτων. Στο μικροσκόπιό του φάνηκε ο ένοχος βάκιλλος που ονομάσθηκε από τότε Yersinia pestis. Ο Γιερσέν υποπτεύθηκε ότι τον βάκιλλο μετέδιδαν οι αρουραίοι, γιατί παλιοί κινεζικοί και ινδικοί θρύλοι ανέφεραν ότι στη διάρκεια προηγουμένων επιδημιών αυτά τα ζώα βρίσκονταν ψόφια σε μεγάλο αριθμό. Και μόνο το 1925 οι ερευνητές ανακάλυψαν ότι φορέας της ασθένειας δεν ήταν τα τρωκτικά αλλά οι ψύλλοι που κουβαλούσαν επάνω τους.\nΣτον Μεσαίωνα, μια άλλη αρρώστια, η λέπρα, εμφανίσθηκε στην Ευρώπη. Έπληξε τη Γαλλία περί το 720 με την άφιξη των Σαρακηνών. Φοβερά μεταδοτική προκάλεσε τον κοινωνικό αποκλεισμό των μολυσμένων ατόμων και την ίδρυση λεπροκομείων. Το 1225 εξαπλώθηκε από την Προβηγκία σε όλη τη Γαλλία. Εξαφανίσθηκε σχεδόν ολοκληρωτικά από τη Δύση το 1624. Όμως η Παγκόσμια Οργάνωση Υγείας έχει καταγράψει περίπου 15 εκατομμύρια κρούσματα λέπρας στον κόσμο από τα οποία 60% στην Ασία. Στα τέλη του Μεσαίωνα, το θανατηφόρο ζευγάρι πανώλης–λέπρα άρχισε να παρακμάζει αλλά αντικαταστάθηκε από ένα άλλο ντουέτο, εξίσου φονικό, φυματίωση–σύφιλη.\nΉδη τον 4ο αιώνα π.Χ. ο Ιπποκράτης είχε περιγράψει τη φυματίωση των πνευμόνων ή φθίση, ως ενδημική από εκείνα τα παλιά χρόνια. Μια παραλλαγή αυτής της ασθένειας, τη φυματίωση των λεμφαδένων, πιο γνωστή με το όνομα χοιράδες ή χελώνια, υποτίθεται ότι οι βασιλιάδες της Γαλλίας μπορούσαν να τη θεραπεύσουν με την επίθεση των χεριών τους στους ασθενείς. Ενώ για πολλά χρόνια τη θεωρούσαν κληρονομική, η φυματίωση κατατάχθηκε στις λοιμώδεις νόσους το 1546 χάρη στον Ιταλό γιατρό Ιερώνυμο Φασκατόρο (1478-1553). Έγινε η μάστιγα νούμερο ένα τον 19ο αιώνα και η χαρακτηριστική ασθένεια της βιομηχανικής εποχής. Από την Κυρία με τις καμέλιες ως τον Φρειδερίκο Σοπέν η φυματίωση σημάδεψε την εποχή της.\nΣήμερα η γενικευμένη χρήση του εμβολίου BCG (βάκιλλος των Καλμέτ και Γκερέν) ελάττωσε τον αριθμό των μολύνσεων στις ανεπτυγμένες χώρες. Παρ’ όλα αυτά, οκτώ εκατομμύρια κρούσματα καταγράφονται κάθε χρόνο σε ολόκληρο τον πλανήτη από τα οποία τα τρία εκατομμύρια αποβαίνουν θανατηφόρα. Με την ανάπτυξη τους AIDS και την εμφάνιση μικροοργανισμών που αντιστέκονται στα αντιβιοτικά η φυματίωση φαίνεται να έχει ακόμη λαμπρό μέλλον μπροστά της.\nΗ καταγωγή της σύφιλης, που ονομάζεται επίσης «ασθένεια της Νεάπολης», «αγγλικό πάθος», «γαλλικό πάθος», παραμένει αμφίβολη. Κανένας δεν θέλει να διεκδικήσει την πατρότητά της. Φαίνεται να έχει έρθει από τον Νέο Κόσμο, που ανακάλυψε ο Χριστόφορος Κολόμβος το 1492, και εμφανίσθηκε στην Ιταλία το 1494. Από την πολιορκημένη από τους Γάλλους Νεάπολη, τα στρατεύματα του Φραγκίσκου Α’ τη μετέφεραν στη Γαλλία. Ο βασιλιάς της Γαλλίας και ο αντίπαλός του Κάρολος Ε’ υπήρξαν τα επιφανέστερα θύματά της. Και μόνο τον 19ο αιώνα η ασθένεια διαγνώσθηκε κλινικά.\nΕν τω μεταξύ ο υδράργυρος, φάρμακο υπεραιωνόβιο, φαίνεται να ήταν το μόνο ικανό να θεραπεύσει αυτή την αρρώστια που μεταδιδόταν με τη σεξουαλική πράξη. Στην πραγματικότητα ο υδράργυρος ήταν εξίσου φονικός με τη σύφιλη.\nΟ 19ος αιώνας είναι η κατ’ εξοχήν περίοδος στη διάρκεια της οποίας πολλαπλασιάστηκαν οι διηπειρωτικές ανταλλαγές. Οι έως τότε τοπικές ασθένειες άρχισαν γρήγορα να ταξιδεύουν προς την Ευρώπη. Αυτή είναι η περίπτωση της χολέρας ή χολόρροιας. Αποτελεί μέρος της μεγάλης φονικής οικογένειας των εντερικών πυρετών, των τυφοειδών πυρετών, των δυσεντεριών και του τύφου. Η ασθένεια αυτή έχει ασιατική προέλευση. Ο θανατηφόρος περίπλους της άρχισε το 1817 όταν διαγνώσθηκε στην Καλκούτα της Ινδίας. Έπληξε πρώτα την ανατολική περιοχή, εισέβαλε στην Ινδοκίνα και στην Κίνα. Προς τα δυτικά από την Κεϋλάνη, η χολέρα έφθασε πρώτα στα νησιά Μασκαρήν, έπειτα στην Περσία το 1821. Το 1826 βρέθηκε στη Ρωσία, έπληξε τη Μόσχα το 1830, έπειτα πέρασε στη Βαρσοβία, στο Βερολίνο, στο Αμβούργο και ύστερα από σύντομη «στάση» στην Αγγλία έφθασε στο Καλαί και στο Αράς στις αρχές του 1832. Ήδη στις 25 Μαρτίου τα πρώτα τρία κρούσματα διαπιστώθηκαν στο Παρίσι. Σήμερα η χολέρα, σπανιότατη στην Ευρώπη, προσβάλλει κυρίως τις φτωχές χώρες.\n«Η έκτη πληγή του φαραώ»\nΥπάρχουν, όμως, και ευοίωνα φαινόμενα σ’ αυτό το «πάνθεον» των λοιμωδών νόσων. Η ευλογιά έχει επισήμως εκριζωθεί. Όμως από τον Ραμσή Ε’ ως τον Γάλλο πολιτικό Μιραμπώ, περνώντας από τη Μαρία Β’ της Αγγλίας και τον Λουδοβίκο ΙΕ’ (που πέθανε από χολέρα στις 10 Μαΐου 1774), και καθ’ όλη τη διάρκεια των αιώνων υπήρχαν στα ανθρώπινα πρόσωπα οι ανεξίτηλες ουλές της έκτης «πληγής του φαραώ». Η ευλογιά ήταν επίσης επιδημική στην Κίνα και στην Ινδία ήδη από την προχριστιανική περίοδο. Την ξαναβρήκαμε στη Μέκκα το 572, από όπου έφθασε στη Νότια Ευρώπη, την οποία δεν επρόκειτο να εγκαταλείψει πριν από τον 20ό αιώνα. Στη Γαλλία αναφέρεται για πρώτη φορά τον 6ο αιώνα και στη διάρκεια κάθε γενιάς προκαλούσε 10.000 ως 20.000 θανάτους. Στην Ευρώπη το 20% των νεογνών πέθαιναν από χολέρα.\nΟι γιατροί παρατήρησαν ότι ο άνθρωπος δεν κολλάει δυό φορές την ευλογιά. Με τον ενοφθαλμισμό υλικού από φλύκταινα αρρώστου (ευλογιασμός) σε ανάρρωση μολύνουμε το υγιές άτομο χωρίς να το σκοτώνουμε. Η μέθοδος αυτή εφαρμόσθηκε ευρύτατα αλλά έγιναν πολλά ατυχήματα. Το 1790, ένας Άγγλος γιατρός, ο Τζένερ, αντιλήφθηκε ότι οι χωρικοί, που άρμεγαν αγελάδες με δαμαλίτιδα, μια αρρώστια χαρακτηριστική των βοοειδών, είχαν ανοσία. Ενοφθάλμισε τότε δαμάλειο λύμφη σε ασθενείς που επέζησαν. Έτσι άρχισε ο εμβολιασμός (δαμαλισμός) και εφαρμόσθηκε ευρέως στα τέλη του 18ου αιώνα. Η παγκόσμια εκστρατεία για την εξαφάνιση της ευλογιάς άρχισε το 1967 και έληξε το 1977 με ένα τελευταίο αυτογενές κρούσμα που διαγνώσθηκε στη Σομαλία.\nΜια νίκη για πόσες ήττες; Η πιο αξιοσημείωτη αποτυχία στον αγώνα εναντίον των λοιμωδών νόσων είναι η εμμονή της ελονοσίας. Αυτή η ασθένεια, που μεταδίδεται από τα κουνούπια, σκοτώνει τους ανθρώπους εδώ και εκατομμύρια χρόνια. Ο Μέγας Αλέξανδρος πρέπει να πέθανε από αυτήν. Κάθε φορά που υπήρχαν κάπου λιμνάζοντα νερά η αρρώστια αναπτυσσόταν. Οι πεδιάδες της Σικελίας, της Κορσικής ή της Νότιας Γαλλίας ήταν μολυσμένες.\nΕν τω μεταξύ στην Αμερική, οι Ισπανοί ανακάλυψαν ένα φάρμακο: τον φλοιό της κίνας (κιγχόνης). Το 1880 ο Γάλλος Λαβεράν διέγνωσε ότι το πλασμώδιο που φέρει το όνομά του ήταν υπεύθυνο γι’ αυτόν τον πυρετό. Το 1899 αποδείχθηκε τελικά ο ρόλος του κουνουπιού στη μετάδοση ασθενειών. Χάρη στο DDT η Ευρώπη απαλλάχθηκε από την ελονοσία η οποία όμως εξακολουθεί να σκοτώνει κάθε χρόνο σε όλο τον κόσμο πάνω από ένα εκατομμύριο ανθρώπους, κυρίως παιδιά.\nΓρίπη η φονική\nΣυγχρόνως, κοινή και θανατηφόρα, η γρίπη είναι και αυτή επίσης γνωστή εδώ και αιώνες. Η πρώτη πανδημία γρίπης ανάγεται στο 1580. Από τότε καταγράφηκαν 31 άλλες από τις οποίες τρεις στον 20ό αιώνα (το 1918, το 1957 και το 1986). Η ισπανική γρίπη του 1918 σκότωσε είκοσι εκατομμύρια άτομα.\nΤο σύνδρομο επίκτητης ανοσοποιητικής ανεπάρκειας (AIDS) είναι πολύ πιο πρόσφατο. Η διάγνωσή του έγινε για πρώτη φορά στις Ηνωμένες Πολιτείες το 1981. Στις δυτικές ακτές, προς τον Ειρηνικό, μερικοί νεαροί ομοφυλόφιλοι πέθαναν από μια πνευμονική πάθηση συνήθως καλοήθη. Από την άλλη μεριά των Ηνωμένων Πολιτειών, στη Νέα Υόρκη, εμφανίσθηκε μια επιδημία καρκίνων Καπόζι (μαυρειδερά επιδερμικά σαρκώματα). Το 1982, οι ερευνητές αντιλήφθηκαν ότι αυτή η νέα ασθένεια συνδεόταν με την πλήρη εξασθένηση της ανοσοποιητικής άμυνας του οργανισμού.\nΤο 1983 ο Γάλλος καθηγητής Λυκ Μοντανιέ ανακάλυψε το μικρόβιο που ονομάσθηκε HIV. Καθώς μεταδίδεται μόνο με το σπέρμα και το αίμα, η επιδημία του AIDS έγινε με τη σειρά της πανδημία. Η γενικευμένη μετάδοσή της συνδέεται εν μέρει με τη μακροχρόνια επώασή της χωρίς ιδιαίτερα γνωρίσματα «στους υγιείς φορείς». Φαίνεται ότι ο ιός εισήχθη στις Ηνωμένες Πολιτείες από άρρενες ιερόδουλους της Αϊτής. Από εκεί διέσχισε τον Ατλαντικό για να φθάσει ως τη Δυτική Ευρώπη και πρώτα-πρώτα στη Γαλλία, που παραμένει η περισσότερο πληγείσα χώρα της Ευρωπαϊκής Ένωσης. Στη συνέχεια ο ιός πρέπει να μεταδόθηκε σχεδόν παντού στον κόσμο μέσω των ταξιδιών. Σήμερα η ήπειρος που έχει πληγεί περισσότερο είναι χωρίς αμφιβολία η Αφρική, η οποία δεν διαθέτει ούτε τα μέσα πρόληψης της ασθένειας ούτε θεραπευτικές μεθόδους ικανές να καθυστερήσουν τη μοιραία κατάληξη.\nΣύμφωνα με τους τελευταίους αριθμούς που ανακοινώθηκαν τον Δεκέμβριο του 2002 από τον Διεθνή Οργανισμό για την καταπολέμηση του AIDS, ο ιός αυτός είχε προκαλέσει μέχρι τότε περισσότερους από τρία εκατομμύρια θανάτους ενώ πέντε εκατομμύρια άτομα είχαν κολλήσει τον HIV, γεγονός που ανεβάζει σε 42 εκατομμύρια τον αριθμό των ατόμων που ζουν με τον ιό αυτό σε όλο τον κόσμο. Όταν ένα μικρόβιο ή ένας βάκιλος, που γεννιέται και αναπτύσσεται στον οργανισμό ενός ζώου χωρίς να το βλάπτει, προσβάλλει τον άνθρωπο, τότε εμφανίζεται μια καινούργια ασθένεια. Αυτό συνέβη με τον πυρετό Μάρμπουργκ (από το όνομα του γερμανικού εργαστηρίου όπου προκάλεσε τον θάνατο επτά ατόμων το 1967) και με τον ιό Έμπολα που έχει το όνομα ενός ποταμού του Ζαΐρ, δύο ασθένειες εγγεγραμμένες στον κατάλογο των αιμορραγικών πυρετών. Μεταξύ της 1ης Σεπτεμβρίου και της 5ης Νοεμβρίου 1976, 318 άτομα μολύνθηκαν από τον ιό Έμπολα και 280 πέθαναν, διαβάζουμε στην ιστοσελίδα του Διαδικτύου. Το 1995, νέο σήμα κινδύνου: συνολικά υπήρξαν 296 κρούσματα εκ των οποίων 233 θανατηφόρα (80% θνησιμότητα). Τέλος τον Ιανουάριο και Φεβρουάριο του 2002, επλήγησαν το Γκαμπόν και η Δημοκρατία του Κονγκό. Σε διάστημα δύο μηνών καταμετρήθηκαν 55 θύματα.\nΑντιμέτωπος με όλες αυτές τις επιθέσεις ο άνθρωπος συνειδητοποίησε εδώ και έναν αιώνα πόσο ευάλωτος ήταν και βρήκε επιστημονικές απαντήσεις στο πρόβλημά του. Σήμερα τα αίτια της μετάδοσης των ασθενειών έχουν γίνει διεθνώς αποδεκτά, ενώ σημειώνει επιτυχία ένα παγκόσμιο διαδίκτυο συναγερμού που εφαρμόζεται στο πλαίσιο της Παγκόσμιας Οργάνωσης Υγείας. Πράγματι τα αποτελέσματα είναι εντυπωσιακά: χρειάσθηκαν πάνω από έξι αιώνες για να ανακαλυφθεί ο βάκιλλος της πανώλους, δύο χρόνια για να ανακαλυφθεί ο HIV και μόλις μερικές εβδομάδες για να διαγνωσθεί ο υπεριός της άτυπης πνευμονίας που εξαπλώθηκε στον πλανήτη με αεροπορική ταχύτητα. Δύο μήνες μετά τη διάγνωση της ασθένειας για την οποία υπάρχει ως τώρα η υποψία ότι ξεκίνησε από τη Νότια Κίνα, οι γιατροί προτείνουν ήδη ένα τεστ που επιτρέπει να μάθουμε εάν ο νοσηλευόμενος έχει πραγματικά μολυνθεί. Σήμερα απομένει μια ακόμη μεγαλύτερη προσπάθεια εναντίον του AIDS, της ελονοσίας καθώς και της πνευμονοπάθειας: να βρεθούν ένα ή περισσότερα φάρμακα που να θεραπεύσουν οριστικά την ανθρωπότητα από αυτές τις μάστιγες… Περιμένοντας το προσεχές σήμα κινδύνου.\nΜΗΤΡΑΚΑΣ ΙΩΑΝΝΗΣ ΖΩΡΑΦΟΣ


eXofitsio: Ο Πολάκης «τρολάρει» τη Ντόρα για το Συμβούλιο της Ευρώπης: Γιατί κόβετε ρόδα μυρωμένα;\nΟ Πολάκης «τρολάρει» τη Ντόρα για το Συμβούλιο της Ευρώπης: Γιατί κόβετε ρόδα μυρωμένα;\nΜε μια καυστική ανάρτηση στο Facebook, όπως το συνηθίζει, σχολίασε ο Παύλος Πολάκης την υποψηφιότητα της Ντόρας Μπακογιάννη για τη γενική γραμματεία του Συμβουλίου της Ευρώπης.\nΟ αναπληρωτής υπουργός Υγείας εξέφρασε την απορία του για την κίνηση αυτή της βουλευτή της ΝΔ και πρώην υπουργού Εξωτερικών, ενώ από τα φαρμακερά του βέλη δεν ξέφυγε ούτε ο δημοσιογράφος Δημήτρης Καμπουράκης, τον οποίο φωτογραφίζει, αλλά δεν κατονομάζει.\n«ΤΙ ΜΑΣ ΛΕΣ;;;; Κι εγω που σας περίμενα υποψήφιους βουλευτες της ΝΔ στα Χανιά, μαζι με τον αλλο το δημοσιογράφο (που έπιασε δουλειά στο Σκάι) ;;;;; Αφού ήσασταν σίγουροι πως θα «σαρωνατε με περίπατο»,γιατι κόβετε ρόδα μυρωμενα;;…Βαριά ´ναι η καλογερική……», έγραψε ο αναπληρωτής υπουργός Υγείας.


Ιδ. Διαιτολογικό γραφείο κ. Παπαλαζάρου ΧΟΥΠΗ ΕΥΡΙΚΛΕΙΑ Α.Μ ppt κατέβασμα\nΙδ. Διαιτολογικό γραφείο κ. Παπαλαζάρου ΧΟΥΠΗ ΕΥΡΙΚΛΕΙΑ Α.Μ. 20949.\nΔημοσίευσεΣαπφώ Ζάππας Τροποποιήθηκε πριν 2 χρόνια\nΠαρουσίαση με θέμα: "Ιδ. Διαιτολογικό γραφείο κ. Παπαλαζάρου ΧΟΥΠΗ ΕΥΡΙΚΛΕΙΑ Α.Μ. 20949."— Μεταγράφημα παρουσίασης:\n1 Ιδ. Διαιτολογικό γραφείο κ. Παπαλαζάρου ΧΟΥΠΗ ΕΥΡΙΚΛΕΙΑ Α.Μ. 20949\n2 Λίγα λόγια για το γραφείο και τη Nutrimed…  Υπεύθυνος διαιτολόγος : κ. Παπαλαζάρου Αναστάσιος  Πτυχιούχος και διδάκτορας του Τμήματος Επιστήμης Διαιτολογίας-Διατροφής του Χαροκοπείου Πανεπιστημίου με 2 μεταπτυχιακά και διδακτορικό  Διατηρεί το γραφείο στο Κολωνάκι – Ιδρυτής των διαιτολογικών γραφείων Nutrimed  Γραφείο : 3 τμήματα – 1. Γραμματεία 2. Γραφείο κ. Αντωνίου Παντελή – Συνεργάτης 3. Γραφείο κ. Παπαλαζάρου Αναστάσιου  Γραφείο: Απαραίτητος εξοπλισμός για όλες τις απαραίτητες μετρήσεις ΓΡΑΦΕΙΑ Nutrimed:  Ίδρυση 1996 – Πρώτα που ενεργοποιήθηκαν στο χώρο της Τροποποίησης Συμπεριφοράς και Ελέγχου Βάρους.  Πρωτοποριακό πρόγραμμα τροποποίησης συμπεριφοράς και ελέγχου βάρους Νutrimed.  Ολοκληρωμένο μοντέλο το οποίο εξατομικεύεται στις προσωπικές ανάγκες του καθενός και περιλαμβάνει: 1. Ανθρωπομετρική Αξιολόγηση 2. Αξιολόγηση Συμπεριφορών που αυξάνουν το βάρος 3. Διατροφική Εκπαίδευση 4. Έλεγχο Ερεθίσματος 5. Αλλαγή Διατροφικής Συμπεριφοράς 6. Αύξηση Σωματικής Δραστηριότητας 7. Εκπαίδευση για αποφυγή υποτροπών στο μέλλον\n3 Με τι ασχολούμαστε...  Σχεδιασμός Διαιτολογίων – Υγιών ενηλίκων / έφηβων / παιδιών με βάση την αρχή των ισοδυνάμων  Σχεδιασμός Διαιτολογίων – Κλινικά Περιστατικά  Χρήσιμα εργαλεία – Ενημέρωση για προγράμματα και Αρχειοθετήσεις  Συγγραφή άρθρου\n4 Σχεδιασμός Διαιτολογίων ΔΙΑΙΤΟΛΟΓΙΟΑΝΤΙΜΕΤΩΠΙΣΗ ΘΕΡΜΙΔΕΣ: 1000 kcal ΧΑΡ/ΚΑ: Γυναίκα νοικοκυρά με κύριο γεύμα το μεσημέρι. Δυσανεξία στη λακτόζη. Της αρέσουν τα γλυκά. Αποφυγή προσθήκης γάλακτος στο Διαιτολόγιο. Κύριο γεύμα το μεσημέρι. Ελαφρύ φαγητό το βράδυ. 1- 2 φορές την εβδομάδα γλυκό ↓ θερμίδες – Τρικ όπως : κατανάλωση μέλι-μαρμελάδα – αρωματικό τσάι. ΘΕΡΜΙΔΕΣ: 1600 kcal ΧΑΡ/ΚΑ: Άνδρας εγαζόμενος με κύριο γεύμα το βράδυ. Δεν πίνει γάλα. Προτιμάει το κρέας. Αποφυγή προσθήκης γάλακτος στο Διαιτολόγιο. Κύριο γεύμα το μεσημέρι. Επιλογή μεσημεριανού γεύματος: Εύκολο – Γρήγορο - Δυνατότητα κατανάλωσης στο χώριο εργασίας Κόκκινο κρέας – Ενημέρωση ΘΕΡΜΙΔΕΣ: 1000 kcal ΧΑΡ/ΚΑ: Γυναίκα νοικοκυρά με κύριο γεύμα το μεσημέρι. Δυσανεξία στη γλουτένη. Αποφυγή προσθήκης τροφίμων που απαγορεύονται στη Δυσανεξία στη Γλουτένη. Οικονομική δυνατότητα για ειδικά τρόφιμα. Κύριο γεύμα το μεσημέρι. Ελαφρύ φαγητό το βράδυ. ΘΕΡΜΙΔΕΣ: 1600 kcal ΧΑΡ/ΚΑ: Άνδρας εγαζόμενος με κύριο γεύμα το βράδυ. Γαλακτοχορτοφάγος. Αποφυγή προσθήκης στο Διαιτολόγιο: Κρέας, Ψάρι, Θαλλασινά, αυγά. Κύριο γεύμα το μεσημέρι. Επιλογή μεσημεριανού γεύματος: Εύκολο – Γρήγορο - Δυνατότητα κατανάλωσης στο χώριο εργασίας\n5 Σχεδιασμός Διαιτολογίων  Ενσωμάτωση συγκεκριμένων συνταγών στα Διαιτολόγια Ανάλυση Συνταγής Υπολογισμός Θερμίδων Ενσωμάτωση στο Διαιτολόγιο\n6 Χρήσιμα εργαλεία  Ενημέρωση για Πρόγραμμα Πελατολογίου παραμετροποιημένο για τις ανάγκες ενός Διαιτολογικού γραφείου.  Στοιχεία ασθενούς  Ιστορικό  Προτιμήσεις – Αποστροφές  Απαραίτητες μετρήσεις  Υπολογισμός Σ.Β.  Ύψος  Λιπομέτρηση  Υπολογισμός Δ.Μ.Σ.\n7 Συγγραφή άρθρου Θέμα: Γνωσιακή Συμπεριφοριστική Θεραπεία  Τύπος θεραπείας μέσω του λόγου  Προβλήματα ψυχικής υγείας (π.χ. κατάθλιψη, διατροφικές διαταρραχές κλπ.)  Αλλαγή τρόπου σκέψης – μυαλού  Στην κυριολεξία!  Αντικατάσταση αρνητικών προτύπων σκέψης με άλλα  πιο ρεαλιστικά  Ανάλυση: Πως επηρεάζει τον εγκέφαλο;  Πόσο αποτελεσματική είναι;\n8 Ευχαριστώ για την προσοχή σας!!\nΚατέβασμα ppt "Ιδ. Διαιτολογικό γραφείο κ. Παπαλαζάρου ΧΟΥΠΗ ΕΥΡΙΚΛΕΙΑ Α.Μ. 20949."


Ήρθε και στην Ελλάδα το θεατρικό έργο του Αμερικανού συγγραφέα Adam Szymkowicz με τίτλο Nerve, ένα κείμενο που πραγματεύεται το on line dating και όχι μόνο! Οι νευρώσεις, οι φοβίες, οι αναστολές, το άγχος για να βρει κάποιος επιτέλους αυτόν που θα αγαπήσει για την υπόλοιπη ζωή του καταγράφονται ανελέητα και ωμά, μέσα από ευρηματικές σκηνές, κωμικούς και δραματικούς διαλόγους. Στην Ελλάδα υποστηρίζεται από ένα ταλαντούχο ζευγάρι νέων ηθοποιών, της Μαριάνθης Κολιάκη και του Γιάννη Ρούσσου.\nΈνα κορίτσι κι ένα αγόρι βγαίνουν το πρώτο τους ραντεβού. Η αμηχανία θα φέρει την άνεση, η άνεση την εξοικείωση, η εξοικείωση τις γκάφες, οι γκάφες τη συγνώμη, η συγνώμη τη συγχώρεση και η συγχώρεση... τι; Γιατί εκείνη κουβαλάει ένα μαχαίρι πάνω της; Γιατί εκείνος είναι τόσο νευρικός; Τι μυστικά έχουν ο καθένας; Τι τραύματα φέρουν στις ψυχές τους, τις οποίες δε φρόντισαν εγκαίρως να επουλώσουν; Ποιο μπορεί να είναι το τέλος μιας τέτοιας ιστορίας και σε τι διαφέρει από τις χιλιάδες ιστορίες που μπορεί να προκύψουν σε ένα ραντεβού μετά από ηλεκτρονικό φλερτ;\nΤο κείμενο έχει πολλές πτυχές και διεισδύει βαθιά στην ψυχολογία των παιδιών. Χωρίς δισταγμό και χωρίς να το καταλάβω τους απογυμνώνει συναισθηματικά και ψυχικά μπροστά στα μάτια μου κι εκεί που η ιστορία ξεκινάει χαλαρά και αμήχανα, αρχίζει να κλιμακώνεται, αφήνοντας πίσω της πολλά ίχνη που τα κουβάλησα μαζί μου στο σπίτι και τα φόρτωσα στους φίλους μου μπας και βγάλω άκρη με τον εαυτό μου και με την κοινωνία στην οποία μεγαλώνω.\nΗ παράσταση, παρά τα όσα γράφω ανωτέρω, δεν είναι «βαριά» ή καταθλιπτική ή μονότονη ή κουραστική. Είναι ανάλαφρη εκεί που πρέπει, είναι δραματική όσο πρέπει, έχει εκπλήξεις και, το ξαναγράφω, υποστηρίζεται σωστά από τους δύο νέους πρωταγωνιστές. Δυο παιδιά ψάχνουν και ψάχνονται, αναρωτιούνται αν είναι ο άλλος το πεπρωμένο του, αν τα κατάφεραν να βρουν τελικά το ταίρι της ζωής τους. Δεν είναι τυχαίο που σε όλο το έργο δε γίνονται αναφορές στις οικογένειές τους ενώ οι φίλοι τους αχνοφαίνονται κάπου στο βάθος και μάλλον θα φύγουν με το πρώτο φύσημα του ανέμου των αλλαγών.\nΗ Μαριάνθη Κολιάκη υποδύεται ένα χαριτωμένο αλλά και «μαγκάκι» κορίτσι, μια τραυματισμένη ψυχικά κοπέλα που έχει ακριβώς όλα τα τυπικά χαρακτηριστικά μιας έφηβης ή έστω νεαρής κοπέλας. Θέλει να φιλήσει, θέλει να κάνει τα πάντα αρκεί να πάψει να νιώθει μόνη και να κάνει κακό στον εαυτό της. Ο Γιάννης Ρούσσος, με την υπέροχη χροιά φωνής, μπορεί να γίνει διασκεδαστικός, νευρικός, ερωτευμένος αλλά και να αντιδράσει ατακαδόρικα στα απρόοπτα της παράστασης με άνεση και αβίαστο χαμόγελο, χωρίς να κρεμάσει την παράσταση, σκορπώντας το γέλιο! Από την άλλη, δε θα τον ξεχάσω πόσο τρομακτικός μπορεί να γίνει όταν μιλάει κατάφατσα στις εμμονές του, που προσωποποιούνται από μια μαριονέτα, την οποία αυτός κινεί! Και δεν έφταιγε μόνο ο φωτισμός αλλά και τα εκφραστικά του μέσα.\nΠιστεύω ολόψυχα ότι είναι ένα έργο που έχει πράγματα να πει σε όλον τον κόσμο και δεν πρόκειται για μια παράσταση που ανεβαίνει για να μείνει στο «μεταξύ μας» και να τη δουν μόνο οι φίλοι των συντελεστών της παράστασης. Αξίζει να τη δει κανείς για να δει την κοινωνία μας μέσα από τα μάτια δυο παιδιών, για να καταλάβει πως το on-line dating δεν είναι η αφορμή αλλά η καλύτερη λύση που έχει να διαλέξει μια κοινωνία που αποδομείται και αποπροσωποποιείται. Στα μείον το μπαλκόνι της Ιουλιέτας, όπου ο φωτιστής ρυθμίζει τον ήχο και τα φώτα της σκηνής. Χωρίς να εμποδίζει ή να παρεμβαίνει ή να χαλάει το σύνολο της παράστασης, δυστυχώς τραβούσε συχνά το δικό μου αεικίνητο βλέμμα, αποσπώντας με από την ατμόσφαιρα της παράστασης.\nΣυγγραφέας: Adam Szymkowicz\nΕικαστική επιμέλεια : Αγγελίνα Παγώνη\nΤο έργο του Szymkowicz έχει παρασταθεί σε πολλούς θεατρικούς οργανισμούς εντός και εκτός Ηνωμένων Πολιτείων, σημειώνοντας μεγάλη επιτυχία. Σκιαγραφεί με διεισδυτικότητα αλλά και με χιούμορ όλους τους κανόνες(;) ενός πρώτου ραντεβού και πως αυτοί μπορούν να ανατραπούν μέσα από λάθος χειρισμούς, λέγοντας και κάνοντας τα λάθος πράγματα στην λάθος στιγμή. Ένα κείμενο βαθιά ανθρώπινο, σύγχρονο, με χαρακτήρες απόλυτα αναγνωρίσιμους, ανθρώπους της διπλανής μας πόρτας. Πραγματεύεται ζητήματα όπως η έλλειψη συναισθηματικής ευφυίας, η μοναξιά, η ανάγκη για επικοινωνία. Άνθρωποι, έρμαια των νευρώσεων και των συναισθηματικών τους εγκλωβισμών αναζητούν απεγνωσμένα την αποδοχή και την ουσιαστική συντροφικότητα.


Έτσι θα μηδενιστεί η φοροδιαφυγή! – Το Άρθρο\nΌλο το άρθρο που ακολουθεί, αν ζούσαμε σε σοβαρή χώρα, θα μπορούσε να είναι μία μόνο φράση, η εξής: «ο μόνος τρόπος για να παταχθεί η φοροδιαφυγή είναι να την κάνεις ασύμφορη»…\nΣτη χώρα όμως που το αυτονόητο είναι το τελευταίο που σκεφτόμαστε, θα προσπαθήσω να εξηγήσω το γιατί και το πώς. Ας δούμε το θέμα, ξεκινώντας από την νόμιμη πλευρά του. Επάγγελμα: φοροτεχνικός. Τι σημαίνει αυτό; Ότι κάποιος που παρακολουθεί το δαιδαλώδες, αυτοαναιρούμενο και μεταβαλλόμενο καθημερινά, πλέγμα των χιλιάδων νόμων και εγκυκλίων σχετικά με την φορολογία, έρχεται να σου πει πώς να μαγειρέψεις την επαγγελματική σου δραστηριότητα για να γλυτώσεις φόρο.\nΑυτή η δουλειά έχει κάποιο κόστος. Και ως προς την αμοιβή του φοροτεχνικού και ως προς όλα τα άλλα. Αν δηλαδή σου πει ότι σε συμφέρει να έχεις μια προσωπική εταιρεία που φορολογείται με άλλον τρόπο και μία Ο.Ε. για να μεταφέρεις εκεί μέρος του τζίρου ή μία Ε.Π.Ε ή μία off shore ή να κάνεις την Α ή τη Β κίνηση, όλα αυτά κοστίζουν σε χρήμα και σε χρόνο.\nΕσύ λοιπόν υπολογίζεις. Πόσο φόρο θα γλυτώσω με αυτές τις ντρίπλες; 5.000 ευρώ. Πόσο θα μου κοστίσει ο φοροτεχνικός και υπόλοιπα; 2.000 ευρώ. Με συμφέρει, θα το κάνω. Αν η διαφορά ήταν ανάποδα, δεν θα το έκανες. Ακριβώς με τον ίδιο τρόπο σκέπτεται ο άνθρωπος για κάθε οικονομική του απόφαση. Πόσο φόρο θα πληρώσω, λέει ο γιατρός, αν κόβω απόδειξη σε κάθε ασθενή τον χρόνο; 100.000 ευρώ. Πόσο θα μου κοστίσει να λαδώσω τον έλεγχο; 20.000 ευρώ. Άρα δεν κόβω. Είναι τόσο απλό!\nΤο ίδιο ισχύει με κάθε μάστορα που θα φωνάξεις στο σπίτι. Σου λέει: με απόδειξη 120, χωρίς απόδειξη 70. Τι θα διαλέξεις; Το κράτος είναι τόσο ανόητο που πιστεύει ότι δύο άνθρωποι θα συμφωνήσουν να χάσουν και οι δύο για να αυγατέψει το δημόσιο ταμείο, όταν μάλιστα όλοι ξέρουμε με ποιον τρόπο διαχειρίζεται τα φορολογικά έσοδα και σε ποιών τσέπες καταλήγουν.\nΌσο αυξάνεται το ποσοστό του φόρου, τόσο περισσότερο γίνεται συμφέρουσα η φοροδιαφυγή. Αλλά και τόσο περισσότερο γίνεται μη συμφέρουσα η εργασία, αν πρέπει όλα να τα κάνεις νόμιμα. Σε όσους ασχολούνται με τα οικονομικά, είναι πολύ γνωστή η καμπύλη Laffer, η οποία αποτυπώνει σε ένα διάγραμμα την αυτονόητη αλήθεια ότι η απόδοση ενός φόρου, ενώ στην αρχή, όταν οι φορολογικοί συντελεστές είναι χαμηλοί, ακολουθεί την άνοδό τους, φτάνει κάποια στιγμή που “ταβανώνει”, κι από κει και ύστερα, κάθε φορά που ανεβαίνουν οι συντελεστές, τα φορολογικά έσοδα μειώνονται. Αν, θεωρητικά, ο φόρος γίνει 100% τα φορολογικά έσοδα θα είναι μηδέν γιατί κανένας δεν θα έχει κίνητρο να εργαστεί. Την αλήθεια αυτής της αρχής την διαπίστωσε η κυβέρνηση Σαμαρά με κάθε φορομπηχτική της απόφαση. Φορολόγησε τα ακίνητα; Πάγωσε η αγορά! Κατέρρευσαν 200 επαγγέλματα που σχετίζονται με την οικοδομή. Φορολόγησε τα αυτοκίνητα; Ο κόσμος παρέδωσε τις πινακίδες! Νέκρωσαν συνεργεία, μάντρες, πρατήρια. Φορολόγησε τα καύσιμα; Πάγωσε η Ελλάδα! Πέθαναν άνθρωποι! Κάηκαν παιδιά! Το διαπιστώσει τώρα και η κυβέρνηση Τσίπρα.\nΣτην συναλλαγή Κράτους – Πολίτη, ο ισχυρός, που είναι το Κράτος, φέρεται ως νταβατζής: τόσα θέλω, τόσα θα σου πάρω, έχεις δεν έχεις. Με ποιο ηθικό δικαίωμα ζητάει από τον πολίτη να είναι συνεπής; Και συνεπής σε τι; Στην φορολογική υποχρέωση που είχε όταν αγόραζε το σπίτι του κι έκανε το κουμάντο του ή σ’ αυτή που του βγαίνει κάθε λίγο και λιγάκι, ανάλογα με το ποια «τρύπα» βρίσκουν κάθε πρωί στο Υπουργείο Οικονομικών;\nΌμως, φαίνεται ότι οι κρατιστές, γενικά, δεν έχουν και πολύ επαφή με την πραγματικότητα. Και στο μοναδικό θέμα που συμφωνούν Σαμαράς, Τσίπρας και Τρόικα είναι η φοροκαταιγίδα. Μπορεί να διαφωνούν στα ποσοστά του ΦΠΑ ή στο ποιους θα φορολογήσουν περισσότερο αλλά το κύριο θέμα τους ήταν και είναι το πώς θα τα πάρουν. Νομίζουν οι κακόμοιροι ότι αρκεί να κάνεις μια πράξη στο χαρτί για να γεμίσουν τα ταμεία του κράτους. Αμ, δε!\nΕπιπλέον, σε μια παγκοσμιοποιημένη οικονομία που μπορείς να ιδρύσεις εταιρεία στην άλλη άκρη του κόσμου μέσω internet και να παραγγείλεις ή να στείλεις προϊόντα παντού, τα έσοδα του φορομπήχτη μειώνονται γιατί κανένας δεν θα καθίσει να τον γδάρεις! Δεκάδες χιλιάδες εταιρείες ιδρύθηκαν από Έλληνες στην Αγγλία, στην Τουρκία, στη Βουλγαρία, στη Μάλτα, στα νησιά Τρέχα-Γύρευε και εκατοντάδες χιλιάδες θέσεις εργασίας χάθηκαν, δισεκατομμύρια έφυγαν από το ΑΕΠ κι από τις Τράπεζες επειδή καμιά κυβέρνηση δεν μπορεί να καταλάβει ότι ο φόρος δεν πρέπει να σου δίνει κίνητρο να τον αποφύγεις! Αν ο φορολογικός συντελεστής ήταν χαμηλός, 10% – 15% το πολύ, ο ίδιος για φυσικά και νομικά πρόσωπα, και γραμμικός, δηλαδή δεν άλλαζε ο συντελεστής ανάλογα με το ύψος του εισοδήματος, και παράλληλα αναγνωρίζονταν και εξέπιπταν από το φορολογητέο εισόδημα ΟΛΑ τα έξοδα, το ΑΕΠ μας σε ένα χρόνο θα αυξάνονταν από 60% – 100%. Πρώτον, γιατί όλη η μαύρη οικονομία θα γινόταν νόμιμη και δεύτερον γιατί θα δημιουργούσε κίνητρο σε ελληνικές επιχειρήσεις να επαναπατριστούν και σε ξένες να εγκατασταθούν εδώ. Επιπλέον αν φορολογούνταν το πραγματικό σου διαθέσιμο, δηλαδή το κράτος αναγνώριζε σε ιδιώτες και επιχειρήσεις όλα τα έξοδα, τα αφαιρούσε από τα έσοδα και φορολογούσε το υπόλοιπο, θα είχαν οι πάντες κίνητρο να ζητούν αποδείξεις. Η κυκλοφορία του χρήματος θα πολλαπλασιάζονταν, διότι θα είχες συμφέρον να καταναλώνεις, το κράτος θα εισέπρατε από τον ΦΠΑ κάθε μέρα κι όχι στο τέλος του τριμήνου (κι αυτό είναι πολύ εύκολο να γίνει) και όλο το σύστημα θα ήταν τόσο απλό που θα είχε σχεδόν μηδενικό κόστος διαχείρισης και ανάλογα μηδενική επιβάρυνση της φορολογικής δικαιοσύνης. Βέβαια, αυτό το καθεστώς θα έπρεπε δια νόμου να μείνει σταθερό για τα επόμενα 10 χρόνια, διότι κανένας δεν πάει να δουλέψει ή να επενδύσει εκεί που δεν ξέρει τι θα του ξημερώσει αύριο. Μεγαλύτερο υφεσιακό μέτρο από το «βλέποντας και κάνοντας» δεν υπάρχει.\nΤα φορολογικά έσοδα, με ένα τέτοιο σύστημα, σε έναν το πολύ χρόνο, θα εκτοξεύονταν ενώ θα άλλαζε άρδην το επενδυτικό κλίμα, η ψυχολογία των ανθρώπων και οι εκτιμήσεις των αγορών.\nΗ φορολογία δεν είναι μόνο ένας τρόπος να πάρεις έτοιμο χρήμα. Είναι ο οδηγός για το χρήμα που θες να παραχθεί. Η χαμηλή φορολογία είναι αναπτυξιακό μέτρο. Η Ελλάδα θα ξεκολλήσει από την ύφεση όταν κυβερνήσουν επιτέλους όσοι αντιλαμβάνονται αυτή την απλή αρχή.\nΕγώ είμαι εναντίον και των ατομικών απολύσεων. Και μου κάνει εντύπωση που κανένας «ευαίσθητος αριστερός» δεν\nΠΡΟΗΓΟΥΜΕΝΟ Previous post: Είσαι πλούσιος; Πας χειρουργείο! Είσαι φτωχός; Πας… Παράδεισο!\nΕΠΟΜΕΝΟ Next post: Μεταμορφώσεις εκπαιδευτικών θεμάτων


ΗΠΑ: Η πρώτη μεταμόσχευση οργάνων από φορέα του HIV είναι γεγονός - Τηλεγράφημα\nΗΠΑ: Η πρώτη μεταμόσχευση οργάνων από φορέα του HIV είναι γεγονός\n Τελευταία ενημέρωση: 31-03-2016 | 12:00:44 - Πρώτη δημοσίευση: 31-03-2016 | 12:00:44\nΠριν από περίπου μία εβδομάδα, το πανεπιστημιακό νοσοκομείο της Βαλτιμόρης Τζον Χόπκινς πραγματοποίησε την πρώτη μεταμόσχευση συκωτιού και νεφρού από δότη με HIV σε φορέα του ιού, στην ιστορία των ΗΠΑ. (σ.σ. αντίστοιχες μεταμοσχεύσεις έχουν πραγματοποιηθεί στο παρελθόν στη Νότια Αφρική).\nΌπως αναφέρει το περιοδικό «Time», κάθε χρόνο πεθαίνουν πάνω από 600 άνθρωποι που είναι φορείς του ιού και θα μπορούσαν να γίνουν δωρητές. Ειδικοί του πανεπιστημίου Τζον Χόπκινς υποστηρίζουν πως αν τα όργανα τους δίνονταν για μεταμοσχεύσεις, πάνω από 1000 άνθρωποι θα μπορούσαν να σώζονται ετησίως.\nΩστόσο, η νομοθεσία απαγορεύει στους χειρουργούς να χρησιμοποιούν όργανα που προέρχονται από ανθρώπους θετικούς στον ιό του HIV. Το 2013, χάρη σε σχετική νομοθετική πράξη (σ.σ. HIV Organ Policy Equity Act), επετράπη στους επιστήμονες να ερευνήσουν την μεταμόσχευση οργάνων από έναν φορέα του HIV σε άλλον.\nΤον περασμένο Ιανουάριο, το Τζον Χόπκινς έλαβε το «πράσινο φως» για την πραγματοποίηση της πρώτης μεταμόσχευσης εντός των ΗΠΑ. Η επέμβαση ολοκληρώθηκε επιτυχώς πριν από μερικές μέρες. Οι ταυτότητες των ληπτών του νεφρού και του συκωτιού δεν δόθηκαν στη δημοσιότητα, αλλά το Τζον Χόπκινς υποστηρίζει ότι μέχρι στιγμής τα όργανα λειτουργούν καλά. Ο ασθενής που έλαβε το συκώτι ζει με τον ιό για περισσότερα από 30 χρόνια και βρισκόταν στη λίστα μεταμοσχεύσεων για χρόνια. Η εγχείρηση ολοκληρώθηκε χωρίς επιπλοκές και ήδη αναρρώνει στο σπίτι του.\nΟ λήπτης του συκωτιού είναι φορέας του HIV εδώ και 25 χρόνια. Νοσηλεύεται ακόμη στο νοσοκομείο, αλλά η υγεία του βαίνει καλώς και αναμένεται να πάρει σύντομα εξιτήριο.\nΠροηγούμενο: Νίκος Φίλης: «Έχω κλινική άπνοια – Είναι ντροπή να τρολάρουν το πρόβλημα της υγείας μου»\nΕπόμενο: ΕΚΤΑΚΤΟ: Συναγερμός στο δεύτερο μεγαλύτερο αεροδρόμιο της Σουηδίας


Ηράκλειο: Αναστάτωση σε γειτονιά από φωτιά σε μηχανάκι\nΤρι. 21 ΣΕΠ 21 20:39\n08.06.2016 - 13:05\nΣυναγερμός σήμανε λίγο μετά τις 11 το πρωί στην Πυροσβεστική Υπηρεσία Ηρακλείου από μία κλήση που έκανε λόγο για φωτιά σε δίκυκλο μηχανάκι, στην περιοχή του Κατσαμπά. Στο σημείο έσπευσε ένα όχημα με πυροσβέστες για να διαπιστώσουν ότι άγνωστα άτομα είχαν βάλει φωτιά στο μηχανάκι το οποίο καιγόταν πολύ κοντά σε σπίτια δίπλα από το παλιό νεκροταφείο της περιοχής.\nΣύμφωνα με πληροφορίες, πρόκειται για εγκαταλελειμμένο όχημα το οποίο δεν φέρει πινακίδες. Οι φλόγες το κατέστρεψαν ολοσχερώς και τώρα το Ανακριτικό Τμήμα ερευνά τα αίτια της πυρκαγιάς αλλά και το ποιος μπορεί να κρύβεται πίσω από αυτή.\nΑξίζει να σημειωθεί ότι ειδικά το τελευταίο διάστημα, τα κρούσματα πυρκαγιάς σε αυτοκίνητα και μηχανάκια έχουν προκαλέσει την έντονη ανησυχία της Πυροσβεστικής Υπηρεσίας Ηρακλείου η οποία σχεδόν καθημερινά, καλείται να σβήνει φωτιές που πολλές φορές αφήνουν πίσω τους σοβαρές υλικές ζημιές.\nΝέο σοβαρό τροχαίο ατύχημα σημειώθηκε σήμερα στον Βόρειο Οδικό Άξονα Κρήτης. Σύμφωνα με πληροφορίες, ένα μίνι bus συγκρούστηκε με αυτοκίνητο στο ύψος του Πετρέ στο Ρέθυμνο.\nΗ σύγκρουση ήταν σφοδρή με αποτέλεσμα να τραυματιστούν τρία άτομα. Στο σημείο έσπευσαν ασθενοφόρα του ΕΚΑΒ που παρέλαβαν τους τραυματίες και τους μετέφεραν στο νοσοκομείου Ρεθύμνου.\nΠαράλληλα η Πυροσβεστική Υπηρεσία καθάρισε το οδόστρωμα, ενώ η Τροχαία αντιμετώπισε το έντονο κυκλοφοριακό πρόβλημα που υπήρξε, με τεράστιες ουρές οχημάτων.


Στο ίδιο επίπεδο το ιικό φορτίο των λυμάτων στη Θεσσαλονίκη - TheNewspaper.gr\n-165 min. ago-Θεσσαλονίκη – Ανήλικοι «άρπαξαν» 26.000 ευρώ με κλεμμένες πιστωτικές κάρτες\n-163 min. ago-Ο Πέσιτς στον πάγκο της Σερβίας\n-146 min. ago-Σημαντική διάκριση για την Αυτοδιαχείριση και την εταιρεία ΜΙΚ3 στα IMPACT BITE Awards 2021\n-144 min. ago-Σαλάχ και προβάδισμα για την Λίβερπουλ\n-127 min. ago-Άγιος Παντελεήμονας – Συναγερμός για εξαφάνιση 15χρονης\n-125 min. ago-«Τρελαίνει» κόσμο η Σέριφ – Άνοιξε το σκορ κόντρα στην Ρεάλ\n-109 min. ago-Αναβάλλεται η αποψινή εκδήλωση της "Φλόγας"\n-108 min. ago-Κοροναϊός – 2.978 νέα κρούσματα και 22 θάνατοι – Στους 322 οι διασωληνωμένοι\n-106 min. ago-Ο Λεάο νίκησε τον Όμπλακ – Δείτε το γκολ της Μίλαν\n-96 min. ago-Υποτροφία σε παιδιά μελών του ΕΒΕ Καρδίτσας που αρίστευσαν στις εισαγωγικές εξετάσεις\nΟι Τακτικές Κρίσεις Ανωτάτων Αξιωματικών κατά την 8η συνεδρίαση του ΣΑΓΕ\nEπίσκεψη του Νότη Μαριά σε Τρίκαλα και Καρδίτσα\nΉρθε σε επαφή με κρούσμα κορωνοϊού ο Δένδιας- Ακύρωσε όλες τις δημόσιες εμφανίσεις του\nΈφτασαν τις 100 οι παραβάσεις μέσα σε ένα 24ωρο


Η αγορά ενός smartphone εξακολουθεί να θεωρείται μια μεγάλη υπόθεση, δεδομένου ότι πολλοί από εμάς ξοδεύουμε ένα σημαντικό μέρος του εισοδήματός μας για να πάρουμε ένα. Ως εκ τούτου, είναι σημαντικό να πάρουμε αυτό που μας ταιριάζει περισσότερο. Με τόσες πολλές μάρκες και μοντέλα διαθέσιμα σε όλο το εύρος τιμών, επιλέγοντας ένα τηλέφωνο μπορεί να είναι μια δύσκολη απόφαση. Ακολουθούν μερικές συμβουλές που θα σας βοηθήσουν να βρείτε το smartphone που ταιριάζει στις απαιτήσεις σας, αποφεύγοντας τη περιήγηση στις τοποθεσίες σύγκρισης.\nAndroid ή iOSε\nΤο λειτουργικό σύστημα (OS) είναι κάτι που τροφοδοτεί το smartphone σας. Υπάρχουν δύο κύριες επιλογές αυτές τις ημέρες: Android και iOS. Το Android είναι πιο δημοφιλές επειδή είναι ανοιχτό και κάθε κατασκευαστής μπορεί να το προσαρμόσει. Το Android έχει επίσης περισσότερες διαθέσιμες επιλογές υλικού. Η προσιτότητα είναι ένας μεγάλος λόγος για τον οποίο το Android είναι τόσο δημοφιλές. Το iOS είναι το λειτουργικό σύστημα για τα iPhone και είναι πολύ απλούστερο στη χρήση. Επιπλέον, το iOS είναι ασφαλέστερο και έχει εφαρμογές που ελέγχονται ποιοτικά πριν κυκλοφορήσουν στο κατάστημα. Τα iPhone γενικά κοστίζουν περισσότερο.\nΕστίαση σε χαρακτηριστικά που θέλετε να χρησιμοποιήσετε\nΥπάρχουν δεκάδες πράγματα που πρέπει να εξετάσετε κατά την αγορά ενός smartphone. Πρώτα, καταλάβετε ποια χαρακτηριστικά χρειάζεστε περισσότερο σε ένα smartphone, καθώς μπορεί να ποικίλλει από άτομο σε άτομο. Χρειάζεστε ένα τηλέφωνο με πολύ χώρο αποθήκευσης για να αποθηκεύσετε αρχεία μουσικής και βίντεο; Ψάχνετε για μεγάλη διάρκεια ζωής της μπαταρίας σε ένα smartphone; Μπορεί να θέλετε ένα τηλέφωνο με έναν γρήγορο επεξεργαστή για να παίζετε παιχνίδια ή ανώτερη μπροστινή κάμερα για να βγάζετε τέλειες selfie. Κατανοήστε πρώτα τις ανάγκες σας και έπειτα προχωρήσετε στην αναζήτηση του καινούριου σας smartphone.\nΗ φωτεινότητα της οθόνης έχει μεγαλύτερη σημασία από την ανάλυση\nΕνώ μπορεί να ακουστεί δελεαστικό να έχετε μια οθόνη ανάλυσης Quad-HD (2K) σε ένα smartphone, ακόμη και ένα Full HD είναι τεχνικά περισσότερο από ό, τι χρειάζεστε. Οι ειδικοί πιστεύουν ότι ένας κανονικός άνθρωπος δεν πρόκειται να δει διαφορά μεταξύ 2K και FHD. Αυτός είναι ο λόγος για τον οποίο οι αγοραστές πρέπει να εξετάσουν πιο σοβαρά τη φωτεινότητα και την ποιότητα χρωμάτων. Βεβαιωθείτε ότι αγοράζετε ένα κινητό που είναι αρκετά φωτεινό για να δείτε σε εξωτερικούς χώρους, και αρκετά ευκρινές, όπου το κείμενο δεν φαίνεται θολό. Θα θελήσετε επίσης να σκεφτείτε το μέγεθος της οθόνης. Αν πρόκειται να ξοδέψετε ώρες κοιτάζοντας το, προτείνουμε ένα smartphone με καλό μέγεθος οθόνης — τα δημοφιλή μεγέθη είναι μεταξύ 5,8 και 6,4-ίντσες — για την παρακολούθηση ταινιών και μια ελάχιστη ανάλυση 1920 x 1080P (Full HD). Εάν είστε ένας μέσος χρήστης με περιορισμένες ανάγκες, ένα smartphone με μια οθόνη 720p (HD) θα ήταν επίσης μια χαρά. Όσον αφορά την τεχνολογία οθόνης, οι οθόνες OLED διαθέτουν καλύτερο contrast και αποδίδουν καλυτερα τα μαύρα απο τις οθόνες LCD.\nΑγοράστε smartphones με ελάχιστο αποθηκευτικό χώρο 32GB\nΑναζητήστε ένα smartphone με ελάχιστο χώρο εσωτερικής αποθήκευσης 32GB και αν είναι δυνατόν, 64GB. Ενώ πολλά εξαρτώνται από τη χρήση σας, ιδανικά θα θέλατε να αποθηκεύσετε παιχνίδια, φωτογραφίες, βίντεο και μουσική σε ένα τηλέφωνο. Θα ήταν ωραίο να έχετε ένα smartphone Android με υποδοχή κάρτας microSD για να επεκτείνετε τον χώρο αποθήκευσής σας.\nΔώστε προσοχή στο διάφραγμα της κάμερας\nΗ φωτογραφική μηχανή είναι ένα σημαντικό χαρακτηριστικό γνώρισμα που οι περισσότεροι χρήστες θα δώσουν προσοχή. Φροντίστε να εστιάσετε λιγότερο στο πλήθος των MP και περισσότερο σε χαρακτηριστικά όπως το διάφραγμα, οι διπλοί φακοί και η οπτική σταθεροποίηση εικόνας. Αν είναι δυνατόν, δοκιμάστε γρήγορα την κάμερα του smartphone σε ένα κοντινό κατάστημα κινητής τηλεφωνίας. Με αυτόν τον τρόπο μπορείτε να πάρετε κάποια ιδέα σχετικά με την απόδοση της κάμερας πριν από την αγορά σας.\nΑναζητήστε πάντα smartphones με μεγάλη μπαταρία\nΌλοι θέλουμε τα smartphone μας να διαρκούν όλη μέρα, αλλά ήδη ξέρουμε ότι αυτό δεν είναι εφικτό. Φυσικά, ο τρόπος με τον οποίο χρησιμοποιείτε ένα smartphone έχει επίσης επίδραση στη διάρκεια ζωής της μπαταρίας. Η ροή από το YouTube, για παράδειγμα, καταλαμβάνει πολύ περισσότερη μπαταρία από την απλή περιήγηση. Το ίδιο και ένα αργό δίκτυο. Εάν σκοπεύετε να αγοράσετε ένα smartphone, εξετάστε ένα με μεγάλη μπαταρία και γρήγορη φόρτιση.\nΗ εργονομία έχει επίσης σημασία\nΠάντα βεβαιωθείτε ότι έχετε επιλέξει ένα smartphone που επιτρέπει την εύκολη πληκτρολόγηση και γρήγορη σάρωση. Επιπλέον, όλα τα τμήματα της οθόνης θα πρέπει να είναι προσβάσιμα με το ένα χέρι. Ποτέ μην συμβιβάζεσαι με την άνεση και τη χρηστικότητα, γι ' αυτό δοκίμασε τα κινητά τηλέφωνα σε ένα φυσικό κατάστημα πριν το αγοράσεις.


13χρονη παντρεύτηκε 20χρονο συγγενή της με τον οποίο είχε σχέση – Arouraios.gr – Ειδήσεις\n13χρονη παντρεύτηκε 20χρονο συγγενή της με τον οποίο είχε σχέση\nΔικαστήριο στην Τυνησία ενέκρινε τον γάμο 13χρονης με 20χρονο συγγενή της, με τον οποίο έμεινε έγκυος. Ο γάμος ανάμεσα στο κορίτσι και τον γαμπρό της- που έγινε και σύζυγός της- έγινε στην περιοχή Kef στα βορειοδυτικά της χώρας, παρουσία των γονιών τους που προσπάθησαν να τον αποτρέψουν.\nΟ δικαστής βασίστηκε στο άρθρο 227 του Ποινικού Κώδικα της χώρας, όπως εξηγεί η Daily Mail, που προβλέπει πως το σ… με ένα κορίτσι άνω των 15 ετών- χωρίς τη χρήση βίας- τιμωρείται με έξι χρόνια φυλάκισης, εκτός κι αν ο θύτης αποκαταστήσει το θύμα, οπότε η ποινή αναστέλλεται.\nΗ απόφαση προκάλεσε συζητήσεις και διαφωνίες στην Τυνησία, σχετικά με τη νομοθεσία της χώρας.\nΔεκάδες άνθρωποι διαδήλωσαν έξω από το κοινοβούλιο της χώρας την Τετάρτη ενώ ο πρωθυπουργός εξέφρασε την Παρασκευή την πρόθεσή του να προωθήσει αλλαγές στον εν λόγω νόμο.\nΤο γαμήλιο πάρτι, πάντως, που διοργανωνόταν για την 13χρονη ματαιώθηκε μετά την παρέμβαση των υπηρεσιών προστασίας παιδιών που ζήτησαν ακύρωση του γάμου.\n«Όταν εμπλέκεται ένα 13χρονο κορίτσι δεν μπορούμε να μιλάμε για συναινετική σξουαλική σχέση. Είναι βιασμός» ανέφερε εκπρόσωπός τους, «το δικαστήριο δεν έλαβε υπόψη το συμφέρον του παιδιού».


Λέι Ντου Hotels - BEST HOTEL RATES Near Χονγκ Κονγκ Διασκέδαση Area - Χονγκ Κονγκ\nΑναζήτηση ξενοδοχείων κοντά σε Λέι Ντου\nΚαλύτερος πωλητής Bay Bridge Hong Kong by Hotel G 123 Castle Peak Road, Yau Kom Tau, Tsuen Wan Έγινε κράτηση για Δωμάτιο φιλοξενίας πριν από 1 λεπτό, 48 δευτερόλεπτα\nRegal HongKong Hotel No.88 Yee Wo Street Έγινε κράτηση για Executive πριν από 3 λεπτά, 35 δευτερόλεπτα\nDragon Hostel Hong Kong Room 707, 7/F, Sincere House, 83 Argyle Street Έγινε κράτηση για Τρίκλινη Σουίτα με ιδιωτικό μπάνιο πριν από 4 λεπτά, 35 δευτερόλεπτα\nOvolo Aberdeen Harbour 100 Shek Pai Wan Road, Aberdeen Έγινε κράτηση για Superior Queen πριν από 5 λεπτά, 36 δευτερόλεπτα\nMia Casa Hotel 2 Hau Wo Street, Kennedy Town Έγινε κράτηση για Στούντιο Deluxe πριν από 6 λεπτά, 41 δευτερόλεπτα\nΗ Χονγκ Κονγκ είναι γνωστή για ενδιαφέρουσες τοποθεσίες όπως το Λέι Ντου. Η Agoda.com έχει εξασφαλίσει τις χαμηλότερες τιμές σε ξενοδοχεία κοντά σε πολλά άλλα Διασκέδαση. Είναι διαθέσιμη μια ευρεία ποικιλία κοντά στοΛέι Ντου, από το φιλικό mini hotel Central μέχρι το πολυτελές The Upper House. Οι κρατήσεις γίνονται εύκολα με το ασφαλές on-line έντυπο κράτησης της Agoda.com για τα ξενοδοχεία σε κοντινή απόσταση στο Λέι Ντου. Στη σελίδα μας για τη Χονγκ Κονγκ περιέχονται πρακτικά εργαλεία αναζήτησης και εκτενείς πληροφορίες που καθιστούν εύκολη την αναζήτηση ξενοδοχείου. Με διαθεσιμότητα σε πάνω από 22.000 πόλεις παγκοσμίως, περισσότεροι τουρίστες σήμερα επιλέγουν την Agoda.com για να αναζητήσουν ξενοδοχεία κοντά σε αξιοθέατα όπως το Λέι Ντου.\nΞενοδοχεία κοντά σε Λέι Ντου το πλησιέστερο\nΔημοφιλή ξενοδοχεία κοντά σε Λέι Ντου


Κανείς δεν ορίζει τίποτα. Μπορούμε να λέμε ό,τι θέλουμε. Ο καθένας ορίζει ως τέχνη αυτό που καλύπτει μια ανάγκη του. Όλοι έχουν ανάγκη να ακούσουν ένα τραγούδι, να διαβάσουν ένα μυθιστόρημα, να συγκινηθούν με ένα ποίημα, να χαρούν μια θεατρική παράσταση. Ό,τι ομορφαίνει τη ζωή είναι τέχνη. Θα χρησιμοποιήσω μια φράση που δεν είναι δική μου, είναι του Πικάσο: «Η τέχνη είναι ένα ψέμα αλλά σε βοηθάει να δεις την αλήθεια». Πηγή: parathyro.com\nΚωδικός: 763 Κατηγορίες: Eshop, Μεταξοτυπίες, Συλλογές, Μεταξοτυπίες Ετικέτες: γυμνό, μεταξοτυπία, Σταθόπουλος Γιώργος


Δείκτες αίματος σε νεογέννητα προβλέπουν την ψυχική υγεία τους - PsychologyNow.gr\nPsychologyNow Team Η Ψυχολογία είναι ο Κόσμος μας! Ιαν 17, 2020 1147 0\nImage credit: Hu Chen / unsplash.com\nΑν τα ευρήματα αυτά επαληθευτούν, η ανακάλυψη θα μπορέσει να ανοίξει νέους δρόμους μελέτης ή θεραπείας ψυχικών ασθενειών, όπως η κατάθλιψη από το πρώιμο στάδιο της παιδικής ηλικίας.\nΣύμφωνα με νέα έρευνα, οι δείκτες των επιπέδων λιπιδίων στο αίμα νεογέννητων μπορούν να προβλέψουν την ψυχική υγεία τους κατά την παιδική ηλικία.\nΕρευνητές από το Πανεπιστήμιο του Στάνφορντ βρήκαν ότι τα επίπεδα χοληστερόλης και λίπους στο αίμα ενός νεογέννητου, μπορούν να προβλέψουν με αξιόπιστο τρόπο την ψυχολογική και κοινωνική υγεία που θα έχει πέντε χρόνια μετά τη γέννησή του.\nΣυγκεκριμένα, τα αποτελέσματα συσχέτισαν τα λιπίδια στο αίμα του ομφάλιου λώρου των νεογέννητων με τις αξιολογήσεις εκπαιδευτικών αναφορικά με την ψυχική υγεία των παιδιών, σε ηλικία περίπου πέντε ετών.\nΤα παιδιά που είχαν γεννηθεί με περισσότερη «κακή» χοληστερόλη και τριγλυκερίδια (ένας τύπος λίπους ή λιπιδίων που κυκλοφορούν στο αίμα) ήταν πιο πιθανό να έχουν κακή βαθμολογία από τους συνομηλίκους τους με υψηλότερα επίπεδα «καλής» χοληστερόλης και χαμηλότερα επίπεδα τριγλυκεριδίων.\nΗ μελέτη δημοσιεύτηκε στο επιστημονικό περιοδικό Psychological Science, με κύριο συγγραφέα τον Ίαν Γκότλιμπ, καθηγητή τμήματος Ψυχολογίας της Σχολής Ανθρωπιστικών Επιστημών του Στάνφορντ. Ο ίδιος αναφέρει ότι το επόμενο βήμα είναι να βρεθεί αν ο ρόλος του λίπους είναι απλώς συσχετικός και επομένως χρησιμεύει ως ένας δείκτης πρωταρχικών βιολογικών διαδικασιών στην εργασία ή αν είναι πράγματι αιτιακός και ως εκ τούτου, ένας πολλά υποσχόμενος στόχος για θεραπευτικές παρεμβάσεις όπως διατροφικές αλλαγές ή φαρμακευτικές αγωγές.\nΗ μελέτη μας, αποτελεί ένα σημείο εκκίνησης για πολλές άλλες ερευνητικές γραμμές. Περιμένουμε με ανυπομονησία να δούμε πως θα αξιοποιηθούν τα ευρήματά μας, δηλώνει ο Γκότλιμπ.\nΕίναι εκπληκτικό το γεγονός ότι από τόσο νωρίς στη ζωή, αυτοί οι εύκολα προσβάσιμοι και ευρέως γνωστοί δείκτες των επιπέδων λιπιδίων στο αίμα, παρέχουν αυτήν την προβλεπτική συσχέτιση αναφορικά με μελλοντικές ψυχολογικές επιπτώσεις, υποστηρίζουν οι ερευνητές. Τα ευρήματα της μελέτης μας είναι ιδιαίτερα αισιόδοξα, επειδή τα λιπίδια είναι σχετικά εύκολο να τροποποιηθούν.\nΔιαβάστε σχετικά: Η έλλειψη βιταμίνης D σε νεογνά σχετίζεται με την εμφάνιση σχιζοφρένειας στην ενήλικη ζωή\nΟι επιστήμονες δεν γνωρίζουν ακόμα, πώς τα επίπεδα λίπους μπορεί να σχετίζονται με την παρατηρούμενη ψυχολογική συμπεριφορά στα παιδιά. Ωστόσο, τα ευρήματα συμβαδίζουν με τα αυξανόμενα στοιχεία σχετικά με την επίδραση του λίπους στη λειτουργία του ανοσοποιητικού συστήματος.\nΜελέτες σε ενήλικες έχουν υπογραμμίσει το ρόλο του ανοσοποιητικού συστήματος στη διατήρηση της ψυχολογικής ευεξίας. Με την επέκταση αυτής της έρευνας σε παιδιά, η μελέτη του Στάνφορντ αρχίζει να αποκαλύπτει παράγοντες που συσχετίζονται με την εμφάνιση συναισθηματικών δυσκολιών και ψυχικών ασθενειών, οι οποίες είναι σε άνοδο παγκοσμίως.\nΟ επιπολασμός της κατάθλιψης αυξάνεται από γενιά σε γενιά και επηρεάζει κάθε ηλικία, συνοδευόμενος τόσο από απόπειρες αυτοκτονίας όσο και από την ολοκλήρωσή τους, υποστηρίζει ο Γκότλιμπ.\nΚατά τη διάρκεια των τελευταίων δεκαετιών, έχουμε κάνει μια θαυμάσια πρόοδο για τη μείωση των ποσοστών και των επιπτώσεων πολλών σωματικών διαταραχών. Δυστυχώς ωστόσο, αυτό δεν έχει ακόμα συμβεί για τη μείωση των ψυχικών διαταραχών. Η εξεύρεση νέων δεικτών πρώιμης πρόβλεψης για την ψυχική υγεία, όπως έκανε αυτή η μελέτη, αποτελεί ένα σημαντικό βήμα προόδου.\nΜελέτη: Lipid Profiles at Birth Predict Teacher-Rated Child Emotional and Social Development 5 Years Later\nΕτικέτες: κατάθλιψη, παιδική ηλικία, Ψυχική Υγεία, νεογέννητα\nPsychologyNow Team 17539\nPsychologyNow Team 17156\nPsychologyNow Team 14240